text:
Conto Biantara Masrahkeun Calon Pangantén Lalaki
Jul 13, '08 11:28 PM for everyone
Poé Ahad kamari, tanggal 13 Juli 2008, kabeneran kuring kudu nedunan ondangan kawinan blasteran Sunda-Padang nu ngadahup ka urang Lampung. Dina pasamoan euwueh acara adat tradisional. Wirahma nu mirig pasamoan gé musik barat lain musik tradisional Sunda atawa Padang atawa Lampung. Anu katémbong nuansa étnikna téh ngan dina pakéan pangantén jeung kolotna hungkul nyaéta pakéan tradisional Lampung. Kuring jadi sono hayang nyaksian upacara adat Sunda dina kawinan. Kasona rada kaubaran lantaran minggu kamari kuring karék meuli buku Panggelar Sastra karya bapa Drs. Ahmad Hadi, terbitan Pamulang Tangerang, taun 2004, dimana di jerona aya conto biantara seserahan dina adat Sunda. Kieu conto biantara masrahkeun calon pangantén lalaki téh: Assalamu ‘alaikum wr. wb. Inna hamdalillah. Nahmaduhu wa nastai’nuhu wa nastagfiruhu wa na udzubillahi min syururi anfusina wa min sayyiati a’malina. Mayyahdzillahu fala mudzilallah wama yudlilhu fala hadiyalah. Asyhaduanla ilaha illalah wahdahu la syarikalah, wa asyhadu anna muhammadan ‘abduhu wa rosuluhu, la nabiya ba’dah. Puji anu janten mimiti ngamugi-mugi ka Gusti Nu Maha Suci. Puja minangka bubuka carita, urang sanggakeun ka Pangéran Nu Murbeng Alam, kalayan sukur kapihatur ka Alloh Nu Maha Gofur. Alhamdulillah wa syukrillah wa ‘ala ni’matillah, dina dinten ieu anu dimulyakeun ku Alloh SWT, urang sadaya parantos dikersakeun ku Manten-na tiasa kempel ngariung dina ieu pamaksadan, dina raraga nyambungkeun tatali silaturahmi antawis papada urang salaku umat muslim. Atuh kalihna ti éta, urang ngariung téh seja nyakséni kalayan ngadorong ku du’a kana naon rupi anu dipimaksad ku sohibul makosid sakulawargi. Solawat sinareng salam mugi-mugi dikocorkeun ka jungjunan urang sadaya, habibana wa nabiyana, Kangjeng Nabi Muhammad SAW, kalayan mugi-mugi dikocorkeun ogé ka kulawargina, ka para sohabatna, ka tabi’in tabi’atna kalebet urang sadaya kaom muslimin anu tumut kana ajaranana. Pamugi urang sadaya kalebet umat anu kénging syafaat di yaumil ahir. Amin. Bapa kalih Ibu, hadirin palawargi hormateun sim kuring! Langkung ti payun ngahaturkeun réwu nuhun ka panata acara anu parantos maparin waktos ka sim kuring kanggo cumarios dina ieu pasamoan. Hatur séwu nuhun utamina kasanggakeun ka pangersa Bapa Sastra Wiguna sakulawargi anu parantos ngangken kalayan nampi ka sim kuring sinareng rombongan, ku panampian anu kalintang nyugemakeunana. Abot nyuhun abot nanggung abot narimakeunana. Teu aya anu tiasa dipisanggem iwal ti seja menekung ka Nu Maha Agung, ngamugi-mugi ka Gusti Nu Maha Suci, pamugi rupining kasaéan Bapa Sastra Wiguna sakulawargi sing janten amal soléh anu dipirido ku Alloh SWT. Amin. Bapa miwah ibu, hadirin palawargi hormateun sim kuring, sakumaha anu kauninga ku urang sadaya, wiréhna pun anak Cép Tata dongkapna ka dieu diwuwuh ku parasepuh, duriung ku wargiwargi, dijajap ku pirang-pirang pidu’a, kantenan sanés lantung tambuh laku sanés léntang tanpa béja. Nanging aya maksud kolbu nu dituju, aya maksad manah anu diseja. Wiréhna kapungkur
sabadana pun anak, Cép Tata, patepang anu munggaran sareng Néng Titi, rupina ngaraos kapetik ati kapentang asmara cinta. Bubuhan Néng Titi apan sakitu sieupna. Saur juru pantun mah geulisna bawa ngajadi éndahna bawa ti kudrat. Dedeg sampé rupa hadé. Gadona endog sapotong, beungeutna ngadaun seureuh, irungna kuwungkuwungan, tarangna teja mentrangan. Diteuteup ti hareup sieup disawang ti tukang lenjang. Pantes saupami Cép Tata teras kagémbang kapéngpéongan. Atuh kaleresan diwuwuh ku batu turun keusik naék, itu purun ieu daék, dugi ka pasini jangji hoyong cacap jatukrami. Dina danget ieu, Cép Tata téh rupina seja maheutkeun jangji pasinina, gaduh maksud hoyong mungkas alam lalagasan, ngancik di alam rimbitan, teteg jejem rék muru ka balé nyungcung, manawi aya rido ti Gusti Nu Maha Agung. Dina ieu kasempetan, kalayan kasakséni ku wargi-wargi, ogé diwuwuh ku para sepuh, sim kuring seja nyanggakeun pun anak, Cép Tata, ka ramana Néng Titi, pangersana Bapa Sastra Wiguna kanggo ditikahkeun dina danget ieu. Atuh ka Bapa Sastra W iguna sarimbit, hususna ka Néng Titi, ti danget ieu Bapa sareng Ibu salaku sepuhna nyanggakeun Cép Tata, ti luhur sausap rambut ti handap sahibas dampal, ti tengah tina pangkonan. Nyanggakeun rambutna salambar, getihna satétés, ambekanana sadami. Nyanggakeun ti luhur saujung ketu, ti handap saujung sapatu, di tengahna anu kitu, anu sawaktos-waktos sok jiga surutu. Kalihna ti éta, Cép Tata dongkapna ka dieu téh éstuning henteu jangjang henteu jingjing. Mung ieu wé saurna nu dibantun téh mung sarupi, nyaéta nu ngaringkuk kawas kuuk, nu bosongot kawas marmot, nu ngaréngkol osok ngompol. Numawi Cép Tata teras ngaréka sisindiran: Karéta nyorang tanjakan jalanna maju ka kidul. (Wios) Cép Tata teu cacandakan, asal étana bedegul. Saur Cép Tata, éta nu bedegul lir doran pacul téh tos ngukuntit ti aalit, dicacandak ti bubudak, nanging éstu teu acan pisan digolangkeun. Bubuhan dipaké pamikul bengkung, dianggo pangérét bingkeng, dianggo tihul teu hurung. Numawi teras dibantun wé ka dieu. Manawi di dieu mah tiasa dimangpaatkeun ku Néng Titi, dianggo geusan nyiptakeun kabagjaan lahir batin. Jadi pamatri asih laki rabi dina ngambah sagara rumah tangga. Bapa kalih ibu, hadirin palawargi hormateun sim kuring! Sateuacanna nampi kana ieu pamaksadan, pamugi kauninga utamina ku Néng Titi, wiréhna Cép Tata téh mung jangkung luhur salirana wungkul. Ditilik tina harti sareng hartana mah éstuning sepi harti tuna harta, suwung ku kaweruh. Atuh ditilik tina rigigna sanés rigig santri, dirérét tina légégna sanés légég Bapa Lebé, masih kénéh meryogikeun pangatik sareng pangdidik ti para sepuhna, malah mandar tiasa ngawangun rumah tangga sakinah sakumaha anu dipiharep ku urang sadaya. Bapa kalih Ibu, dongkapna sim kuring sareng rombongan ka ieu tempat téh katingalna mah ngaleut ngeungkeuy ngabandaleut ngembat-ngembat nyatang pinang. Nanging ngaleut téh henteu leubeut
ku tanggeuyan, ngembat téh teu rébo ku cacandakan. Ngabringna henteu rimbil ku jingjingan. Éstuning keupat eundang ngadaleungdang, indit sirib ngaligincing. Éta cenah aya nu kajingjing sakedik, kabantun bari ngalangkung, duka naon. Duka artos sapésér duka kaén sacewir. Éta mah haturan waé kanggo Néng Titi, tamba isin ngaligincing. Minangka pangjajap pangjurung laku ka Cép Tata sareng Néng Titi, hidep duaan téh mangrupi sekar munggaran anu mekar mangkakna pinuh ku harepan. Bébér layar tarik jangkar, ngarancana mungkas mangsa lalagasan, sapuk rék muru ka balé nyungcung. Mugi-mugi pamaksadan hidep duaan sing tiasa tinekanan. Sing teteg henteu galideur dina nyorang paneka rumah tangga. Sabada diwalimahan, mugi-mugi hidep duaan sing tiasa ngawangun rumah tangga nu ngarunggunuk kawas dukuh, ngarandakah kawas manjah, ngaréndékéh kawas séréh. Sing ayem tengtrem kutaraharja. Runtut raut sauyunan, sareundeuk saigel sabata sarimbagan sabobot sapihanéan. Ka cai jadi saleuwi ka darat jadi salebak. Ka cai sing getol mandi, ka darat sing getol solat. Sing tiasa silih simbeuh ku kadeudeuh, silih kojayan ku kanyaah, titih rintih mupusti rasa kaasih, tebih tina hiri dengki anggang tina pacéngkadan. Sing jauh tina salingkuh, guyub akur sauyunan, ngawangun rumah tangga nu sakinah mawadah wa rohmah. Bapa miwah ibu, hadirin palawargi hormateun sim kuring, rupina pisanggem sim kuring urang cekapkeun sakitu waé. Mugi agung cukup lumur, jembar hapuntenna anu diteda, bilih langkung saur bahé carék. Bilih aya budi anu kajingjing ti tepis wiring, basa anu kacandak ti padésaan. Bilih aya nu kabadug kalbu kagedag manah, kabentur tuur kabéntar taar, kababuk punduk kapangkék kélék, kaciwit imbit katajong tonggong sareng bobokong. Hapuntenna anu kasuhun. Pamungkas pisanggem, hatur séwu nuhun kana sanéskawis perhatosanana. Wabillahi taufik wal hidayah. Wassalamu’alaikum wr. wb


c: text/html

text:
Panon poe karek nonghol ti beulah wetan hawa tiris masih nyelesep kana kulit. Kuring geus beberes buku sakola, sapatu bersih nang nyemir, baju geus rapih tur seungit ku minyak seungit nu karek meuli kamari. Jam genep pas, kuring geus siap siap rek mangkat ka sakola. Asana mah paralatan sakola teh geus kumplit, nepi ka barang leutik kawas paniti nu teu biasa dibawa ayenamah dibawa. Tapi dasar teledor, malah barang gede nu dipohokeun. Kuring sampe tilu kali bulak-balik ka imah. Nu kahiji buku gambar seni teu dibawa, nu kadua buku modul fisika teu dibawa, nu katilu malah hape nu teu dibawa. Nu asalna niat rek mangkat isuk isuk teh kalah jadi beurang. Jam genep leuwih opat puluh dua karek anjog ka parapatan sakola. Untung we teu nepi kabeurangan, teu nepi disetrap suruh sasapu di tepas masjid sakola. Uluh matak era mun sampe kajadian teh.
Tapi meureun geus takdir gusti Allah. Ku kajadian kieu kuring jadi pajeueung jeung bebende hate, awewe nu dipibogoh. Pernah sakelas keur kelas hiji keneh, ayeunamah kelas dua ukur jadi tatangga kelas. Tapi hate mah lain saukur ngaraos tatangga, tapi adek pisan kawas te aya jauh sauetik-eutik acan. Kuring mogoh pisan ka anjeuna, neng HASNA. Namung anjeuna siganamah teu apaleun kana uluk hate kuring. Tapi teu nanaon da kuring mah teu hoyong anjeuna terang. Komo deui kuring kudu ngomong sorangan, masih era, duka kunaon. Basa papanggih teh asa sugema pisan. Kuring ngarasa teu pisan-pisan bungahna. Tapi awak teh asa hese oyeg. Waktu jadi lila, kuring teh asa boga waktu sa jam jeung mikir. Tapi dasar ragap taya pangawasa, kuring teu bisa ngendalikeun awak sorangan. Ujag ujug letah uluk salam ka anjeuna, bari biwir teh asa seuri sorangan. Pipikiran kuring teu puguh, tapi panon ningali yen anjeuna ngawaler seuri kuring, cepil mireung anjena ngawaler salam kuring. Tidinya kuring jadi sadar, yen ayeuna teh lain ngimpi, tapi kanyataan.
Kuring ngobrol sapanjang jalan nepi ka kelas. Kabeneran kelas kurng leuwih deukeut ti kelas kuring, jadina kuring nu asup ka kelas tiheula. Sapanjang jalan teh asa dipapag widadari, nepi hate kacipta bungahna.
Teu lila bel kasada, tanda jam kahiji tos dikawitan. Kuring langsung geuwat asup ka kelas da biasana mah guru Seni Budaya teh sok langsung ngajar. Dua puluh hiji menit ges liwat, guru Seni Budaya tacan asup keneh. Barudak geus ngaharuleng jentul narungguan, kusabab palajaran seni budaya teh di antos-antos da matak betah. Nu ngajarna geulis tur hade budi. Kalolobana budak lalaki mah betah sote pedah ku gelisna. Ari budak awewe ku hade budina. Geus adat meureun ari karesep mah moal harua.
Tacan satengah jam palajaran, aya bel kasada opat kali nu nandakeun yen katua kelas disuruh kumpul di aola. Kang Rohmat salaku katua kelas langsung berebet kumpul. Barudak kelas ngadaro'a supados dinten ayeuna diliburkeun, meureun pedah aya ulangan fisika.
Bari nungguan nu keur kumpul, barudak lalaki langsung maraen bal di jero kelas, ari budak awewe langsung ngarobrol, duka ari ngobrolkeun naon mah. Paling oge ngobrolkeun kang cecep murid anyar nu katelah bentang sakola. Lain pedah ku pinterna, tapi ku kasepna. Ceunah mah mirip artis nu keur tenar alam ayeuna, nyaeta Justin Bieber.
Tapi kuring ngan bisa ngemut-ngemut kajadian tadi enjing, nepi ka seura-seuri sorangan. Sabenernamah kuring teh teu pati kenal ka neng Hasna nu pernah sakelas oge. Padahalmah kuring bogoh ka anjeuna geus sataun ti kawitan kelas hiji.
Sabada 5 menit kumpul, kang Rohmat asup deui ka kelas bet ngumumkeun hasil pakumpulan tadi.
" hey hey bro en sist. Hapunten sakedap. Assalamu alaikum wr wb, numutkeun hasil pakumpulan tadi. Disebatkeun yen dinten ayena teh tetep diajar, mung teu di ajar ku Guru. Kusabab guruna bade aya rapat parsiapan UN".
"gubrag" (sada meja)
Mireng beja kitu, barudak langsung ajrag-ajragan bungah. Nepi cep dadang jeung neng ita mah malah gegeloan jaipongan.
Tapi, teu lila aya nu asup deui ka kelas. Barudak nu keur ajrag-ajragan langsung repeh, pajarkeun guru nu asup teh. Singhoreng teh kang Pendi, kaka kelas Nu jadi katua Pakumpulan Murid Sunda. kang pendi sasauran nami kuring. Kuring nu keur ngahuleng ngalamunkeun neng Hasna langsung gorejag bet nyampeur.
"aya naon kang?" taros kuring.
"kieu Va. Ayeuna sadaya nu janten anggota Pakumpulan murid Sunda, kumpul di aola. Bade aya panyeleksian anggota anyar, engke Muz ngiring nyeleksi. tiasa kan?" walerna.
"muhun kang tiasa, ayeuna abdi kaditu".
Sabenerna mah males da keur teu empan pipikiran, tapi da namina kawajiban salaku anggota, kudu we dilakonan, sing iklas we boa atuh aya barokahna. Gerentes hate kuring.
Nyampe di aola, didinya tos lobaan panitia nu nyeleksi sareng calon anggota. kang Pendi langsung miwarang kuring kanggo calik di tempat panyeleksi.
Teu lila calik, parekrutan geus dikawitan. Anggota anyar langsung dikumpulkeun jeung dibere pangarahan. Sanggus dibere pangarahan, anggota ayar suruh calik di bangku nu disadiekun panitia pikeun wawancara.
Kuring geus siap siap mikeun patarosan pikeun anggota anyar, tapi kuring langsung bengong da nu ek diwawancara ku kuring teh lain batur. Tapi widadari nu titadi di lamunkeun, neng Hasna.
"kang, kang. punten kang"
"eh nya neng. hapunten neng. anggota anyar geuning?"
"muhun kang. sasih kapungkur te teu aya waktos pikeun ngiring seleksi"
"oh. muhun atuh. sok urang kawitan we"
Wawancara lumagsung sapuluh menitan. Kuring naros sagala rupi ngeunaan kasiapan jadi anggota. Malahan mah ditambahan deui ku kuring. Pedah we hoyong leuwih kenal jeung leuwih deukeut jeung anjeuna. Tapi can beres wawancarana, kuring geus di sms suruh enggal ka kelas. Kapaksa keur betah teh, wawancara di entoskeun. Neng Hasna langsung ngalanjutkeun tes nu lianna.
Kuring bet izin ka kang Pendi ek balik ka Kelas.
Pas nyampe di lawang panto kelas, kuring langsung ngejat ningali guru fisika geus nangtung hareupeun barudak.
"wah siganamah keur ulangan yeuh" pikir kuring.
langsung we kuring asup tur nyuhunkeun hampura pedah tos kaluar ti kelas.
"teu nanon cep. Da Ibu mung bade nyandak tugas power poin nu kamari ditugaskeun wae".
"oh muhun atuh pa"
Kuring langsung tenang deui mireng bahasa Ibu Guruna merenah kawas kitu mah. da biasana mah galak si ibu fisika teh. Langsung we kuring ngodok endong calana rek nyokot plasdis pikeun tugas fisika teh. Tapi, kuring seg reuwas. Plasdis na teu aya na endong calanana, na endong baju euweuh. Kuring langsung bingung.
Can kapanggih plasdisna, guru fisika geus ngomong deui
"sok ayeuna ibu ka kantor. Engke tugasna hijiKeun na hiji plasdis. ke ka ibukeun. Nu teu ngumpulkeun. Ku ibu moal diasupkeun ulangan semester engke. Assalamu alaikum." Bari ngajeblugkeun panto.
"haduh kumaha ieuh. Si ibuna ngadat deui. Jabage plasdisna leungit doh". Gerentes hate kuring.
Kuring langsung neangan plasdis kana kantong, kolong meja jeung sakabeh tempat di kelas. Tapi tetep we teu kapanggih. Hate leuwih deg-degan jeung kasieunan. Tapi masih inget yen tadi geus ti aola. Boa bae katinggalaun basa ngawawancara tadi. Kuring langsung ka aola, tapi ditengah jalan geus hayang katukang, meni teu bisa ditahan. Geuwat we kuring muter jalana ka wc.
Di wc, kuring kalah mikira dei plasdis nu leungit. Kabayang bisi dicareka deui ku ema, da anyar keneh kaleungitan Plasdis teh. Kabayang deui data data tugas semester nu can dikumpulkeun. Hate leuwih reuwas jeung teu tenang. Anjognamah kuring ngahuleng nepi lima menit di wc. Untung we masih eling jeung teu kasurupan. Langsung kuring lumpat ka aola, tapi saanjogna di aola geus euwueh sasaha. Neangan di meja nu tadi, teu katimu plasdis teh. dina kabeh pojok nepi ka kolong kabeh meja di aola tetep teu katimu. Kuring tambah reuwas, asa hayang ngajerit satarikna hate. Bangku teu sadar di balangkeun nepi pakgoleprak tarik pisan.
Tapi kuring masih eling tur istighfar. Alhamdulillah masih teu kabawa ku nafsu.
"eh boa bae aya di jalan, da tdi jalanna muter" kuring rada mikir.
Berebet kuring neangan sapanjang jalan nepi anjog deui ka kelas. Sapanjang jalan kuring malah ngahuleng deui. Pikiran tambah teu paruguh sastra, asa hyang ceurik.
tacan nepi ka panto kelas, heg kuring reuwas deui. Di hareupeun aya neng Hasna, bari seuri imut ka kuring. Sakapeung hate gewat robah. Nu asalna keur reuwas, hate bet tenang jeung tentrem. Komo deui basa anjeuna ngucapkeun salam, kuring oge asa geunah ngawalerna.
"assalam kang punten. ieu Plasdis akang katinggaeun."
Heg kuring asa teu bisa usik, ujag ujug kuring nangkeup ka anjeuna. Tapi untung wae masih kabawa sadar, kuring langsung ngaleupaskeun leungeun kuring tina awak neng Hasna. Neng Hasna nu reuwas ngan bisa cicing matung, meureun saking reuwasna.
"eh hapunten neng akang hilap"
"eh muhun kang. aduh neg oge punten"
"punten ku naon neng? apan eta mah kalepatan akang. akang mani bungah Fd akang kapanggih"
" atuhhh. punten tadi neng teu ngahindar. hhe "
"ih si neng. hhe"
katingal pisan imut seuri anjeuna. Seuri nu beda ti biasana. Campur era tur aneh meureunan. Kuring ngarasa era ka anjeuna, tapi sikap anjeuna matak tenang ka hate kuring. Asa kagunturan madu, sagalana seg jadi hawa alus. Anjeuna menta yen kajadian ayeuna ngan dipikanyaho ku tiluan wae. Geus kapikir nu ka tilunamah, nu geus pasti nyaeta Gusti Nu Maha Agung. Kuring ngan saukur ngado'a supaya kajadian ieu bisa ka ulang dina masa nu enggal sarta kajadiean ieu bener-bener ngan saukur jadi Rusiah Tiluan.
Original By : Nova Nurul Mustopa

robotstxt: allowed

filter: keep


text:
- HOMEmain page
- MAJLISAby Sufyan
- PHOTO GALLERYHukama $ Kubaro
- DOWNLOADKitab Klasik dan Mp3
- MASALAHFiqih
- MASALAHTauhid
- MASALAHTashowwuf
- THORIQOHTijaniyyah
- THORIQOHQodiriyyah
- AKTIFITASSehari-hari
- AL-QUR`ANMencari Ayat
- HADITSonline
- HIZIBHizib
- SHALAT-SHALATSunah
- DU`ASehari-hari
- SILSILAHBiografi $ Sejarah
- TV Live
- SUBSCRIBE TO RSSkeep updated!
Senin, 23 Agustus 2010
Rukun, Fardhu, Syarat, dan Fardhunya Syahadat
أركان الشهادة خمسة شاهد و مشهود و مشهود به و مشهود عليه و صيغة
Ari Rukun Syahadat eta aya 5 :
1. Syahid ( شاهد ) = perkara anu nyaksi
2. Masyhud ( مشهود ) = Perkara Anu di Syaksiannana
3. Masyhud Bih ( مشهود به ) = inti tina lafadz nyaksian/perkara anu ngadorong lahirna panyaksian
4. Masyhud Alaih ( مشهود عليه ) = anu ngahudangkeun panyaksian / tingkah / pagawean anu nuduhkeun sifat panyaksian
5. Shighot ( صيغة ) = lafazd panyaksi / kecap-kecap anu nuduhkeun harti panyaksian
tafsiranna :
Allah maparin 50x sholat dina waktos Isro wal mi`roj Kangjeung nabi Muhammad Saw. anu bukti Kangjeung Nabi harita teh nuju di sidrotul muntaha , mangka nyuntrungkeun malaikat jibril As. Ka kangjeung Nabi Saw. Sahingga nyungkur sujud kangjeung Nabi saw. ( ujug-ujug mata hate kangjeung Nabi Ninggal Allah Swt. ) Lajeung Allah Ta`ala ngadawuh : Hei muhammad kudu ngangkatkeun anjeun kana sirah anjeun, ieu poe lain waktu ruku jeung sujud, mangka nabi Saw. Ngangkat kana mastakana sareung calik tawarruk sapertos calik dijero sholat, sabari ngadawuh :
“ sadaya kahormatan, kaberkahan, sholawat sareung kasaean sadayana eta tetep milik Gusti. “
Mangka ngadawuh Gusti Allah Ta`alaa : Ari kasalameutan eta tetep pikeun anjeun Hei Nabi ( Muhammad Saw. ) “
Lajeung kangjeung Nabi Saw. Ngadawuh : “ Ari kasalameutan eta tetep pikeun abdi sadaya sareung pikeun pirang-pirang abdina anu saroleh .”
Mangka para malaikat anu ngurumunan Dzat Allah Saw. Sapakeut ngucapkeun :
“ Kaula nyaksi yen teu aya pangeran anu wajib di ibadahan kalayan haq anging Allah sareung saestuna kangjeung nabi Muhammad Saw. Eta utusan Allah “
Maka maparin Allah Ta`ala 50x sholat pikeun kangjeung nabi sareung umatna, lajeung kangjeung Nabi Saw nyuhunkeun Rukhshoh ka Allah Swt. anu saljeungna dikirangan-dikirangan dugika 5x sholat dina sadinteun saweungi pikeun Kangjeung Nabi sareung Umat kanjeung nabi Saw.
Tah dina ieu tafsiran : anu jadi Syahid ( anu nyaksianna ) eta para malaikat, ari Masyhudna ( anu disaksianna ) eta Allah Ta`alaa jeung Rosul-Na Saw.
Ari masyhud bihna nyaeta mata hate tegesna panyaksian kalayan mata hate kangjeung Nabi Saw.
Ari padameulan maparin 50X sholat eta Salaku Masyhud Alaihna.
Jeung ari ucapan : “ Kaula nyaksi yen teu aya pangeran anu wajib di ibadahan kalayan haq anging Allah sareung saestuna kangjeung nabi Muhammad Saw. eta utusan Allah “ eta kalimah salaku shighotna.
Ari Rukun syahadat deui eta aya 4 :
1. Netepkeun dzatna Allah
2. Netepkeun Sifatna Allah
3. Netepkeun Af`alna Allah
4. Dipertelakeun
Ari Fardhuna syahadat eta aya 2 :
1. Diucapkeun ku lisan
2. Dibenerkeun ku hate
Ari Syaratna syahadat eta aya 4 :
1. Kudu dikanyahokeun
2. Kudu di ucapkeun
3. Kudu di shidikkeun
4. kudu dia`malkeun
Ari Sampurnana syahadat eta aya 4 :
1. Ilmu tegesna nyaho
2. Diucapkeun
3. Dishidiqkeun ( dibenerkeun )
4. Dipertelakeun
Ari Batalna Syahadat eta aya 4 :
1.Nyakutukeun ka Allah ( Musyrik ), nyatana teu nekadkeun kana wahdaniyatna Allah.
2.Mangmang atina ka Allah
3. mungkir awakna di dameul ku Allah
4. Hateu di itsbatkeun kuhate kana ayana Gusti Allah.
Diposkan oleh MAJELIS TA`LIM DAN DZIKIR " MASAAFIRUL KHOONAH " di 12.01
Langganan: Poskan Komentar (Atom)
MY ARSIP
Laman
BIOGRAFI SINGKAT
- MAJELIS TA`LIM DAN DZIKIR " MASAAFIRUL KHOONAH "
- CIMAHI, JAWA BARAT, Indonesia
- ADMIN: Dwi Ryanto Alamat : Jl.Sindang sari utara blok citopeng
MAJLIS TA`LIM MASAAFIRUL KHONNAH. Diberdayakan oleh Blogger.


text:
Senin, 25 Juni 2012
Anjing jeung Bagong :: Dongeng
Bagong-bagong sanggeus meunang béja yén anjing rék ditulungan ku jelama, maranéhna gancang baé ménta tulung ka oray, ka kalajengking jeung babakaur, sarta kabéh saungseureudan, odéng, éngang, sarisit jeung sabangsana. Oray jangji bakal nulungan lamun jelema ngaliwat kana liangna. Kitu deui langgir katut babakaur rék ngaganggu ka jelema, lamun aya nu ngaliwat kana liangna. Ari odéng, éngang, sarisit saranggupna rék nyeureud ka jelema teéh, nya éta lamun maranéhna kadupak ku jelema.
Sanggeus asak badamina, gancang baé bagong jeung batur-baturna ngarasah sihung jeung ngabiasakeun lumpat tarik sangkan ulah bisa kaberik ku anjing, ulah kaudag ku jelema. Anjing-anjing kitu deui, ngasah sihung paseukeut-seukeut, sarta dialajar lumpat patarik-tarik supaya bisa ngudag bagong nu geus biasa lalumpatan di pileuweungan.
Jelama mah puguh deui, da ngaranna gé umat nu pangpunjulna di dunya, kacida taki-takina, ulah nepi ka éléh jajatén ku sato. Pakarangna geus sadia rupa-rupa, kayaning tumbak, gobang, sumpit, katut bandring geus samakta.
Ku jelema geus ditangtukeun waktuna anu hadé cék ahli palintangan, keur ngarurug bagong téa. Kabéh anjing geus dibéjaan, yén lamun geus ditongtongan ku jelelma, subuh-subuh kudu kumpul di buruan imah kokolot.
Barang geus cunduk ka waktu datang ka mangsa, subuh-subuh sakur lalaki anu sawawa geus ngagimbung pada marawa pakarang. Pirang-pirang anjing geus kumpul. Gancang bring indit kabéh ka nu bala. Jelema ger surak kabéeh bari ngahucuhkeun anjing. Bagong-bagong kacida reuwasna, lolobana tuluy lumpat, geus teu inget kana jangji jeung batur, supaya hirup baé. Sawaréh keuna ku sumpit, aya nu keuna ku panah. Bagong lumpat aya kaberik ku anjing tuluy direweg, nepi ka teu bisa polah.
Bagong-bagong nu salamet, nu mubus ka leuweung séjén jangji jeung pad baturna, baris ngaganggu kana pepelakan jelema, sarta baris teus ngamusuh ka anjing. Tah sakitu sasakalana nu matak anjing resepeun pisan diajak moro bagong tug tepi ka kiwari.*** (Sumber: Adika Naradipa F/Galura)
Langganan: Poskan Komentar (Atom)


text:
“Coretan atawa tulisan-tulisan dina ieu blog, teu aya lian hayang namplokeun kasono kana basa karuhun urang, nyaeta basa Sunda. Kuring sadar, indung jeung bapa pituin sunda. Kitu deui karuhun-karuhun ge urang sunda, piraku kuring kudu mopohokeun kana basa sunda ?, da kumaha atuh dina kahirupan sapopoe basa nu dipake lolobana bahasa indonesia pikeun komunikasi teh. Lamun aya nu ngajak nyarita make basa sunda aya kalana asa kararagok, komo deui anu ngajak nyaritana make basa nu lemes tur merenah undak usuk basana, sok asa kataji.
Ku ayana sarana ieu, kuring rek ngawanikeun karep tulas-tulis jeung curat-coret make basa sunda dina ieu Blog, keun we bari jeung tag-teg-tog oge tata bahasana atawa undak usuk basana, utamana dina tulisan nu di tamplokkeun kana blog. hampura we ka balarea, rumasa kuring lain ahlina kana undak usuk basa sunda bilih jeung bisi aya basa tur carita nu teu merenah, atawa tulisan-tulisan nu teu puguh kahartina sarta tata bahasa nu teu pantés jeung merenah. Keun wee… nya ! da ari kabisa jeung kamampuh mah sewang-sewangan.
“Sumangga bilih aya maksad bade mairan seratan-seratan dina ieu blog, bade nganggo basa sunda sapopoe ge wios nu penting merenah tur ngeunah di aosna…”
Hatur nuhun,


text:
Home > Artikel > Contoh Naskah Drama Bahasa Sunda
Contoh Naskah Drama Bahasa Sunda
Posted on Senin, 04 Juni 2012 by Algoritma Google Penguin
Peran:
1. Loisel
2. Nyi Loisel
3. Juragan Mentri George Ramponneau
4. Istri Juragan Mentri George Ramponneau
5. Nyi Forestier (Nu diijeuman perhiasan)
6. Nyi Matilda (Tukang Butik)
7. Pulisi
8. Tukang Iklan
9. Babaturan Loisel
10. Latar
Latar :
Aya hiji wanoja ngaranna Anne.Manéhna téh salahsaurang wanoja anu nya ngora nya hadé rupa, tur pikayungyuneun deuih, ngan hanjakal, sasat goréng milikna baé, bet dikadarkeun jadi anak pagawé. Teu maskawin, teu cita-cita, sumawonna dipikawanoh, diajénan, dipikahéman tur dipileuleuheungkeun ku nu gandang tur beunghar mah; nya teu bisa majar kumaha, ukur sadaya-daya wé basa dikawin ku pagawé leutik ti kantor Déwan Atikan anu ngaranna Loisel. Ayeuna ganti ngaran jadi Nyi Loisel.
Nyi Loisel hirupna basajan, taya bangsana nyenangkeun manéh; ngan orokaya teu bagja, cara ilaharna golongan manéhna; tuda lain sasaha, pira wanoja ti golongan cacah kuricakan; enya gé laluis tur laluwes tapi da heureut deuleu pondok léngkah, ukur bisa cameubleu di imah.
Nyi Loisel teu weléh nguluwut marungkawut, awahing ngarasa diteungteuinganan, da cék pikirna pantesna mah hirupna téh binarung kasenangan. Ari di imah éstuning lieuk euweuh ragap taya, rét ka kénca rét ka katuhu téh ukur bilik nu geus buruk, korsi réyod tur paparabotan butut.
Hiji mangsa, wanci sareupna, salakina balik mani hariweusweus bari ngagigiwing amplop badag.
Loisel : “Tah, …keur Nyai.”
Nyi Loisel : …. Nangis…
Loisel : “Hih, ari Nyai, panyana téh rék bungah. Nyai téh kapan tara ka mamana. Ayeuna meunang kasempetan, tur langka deuih kasempetanana gé. Hésé béléké Akang meunang ieu ondangan téh. Batur mah harayang, da puguh nu diondangna gé lain jalma joré-joré. Sok wé sebutan tibang sabaraha urang nu meunang ondangan sarupa kieu. Geura, di ditu mah urang bisa patepung jeung sakumna bangsa ménak.”
Nyi Loisel : “Na majar kudu kumaha ari meunang nu kitu?”, “Nya naon atuh nu kudu dipaké?”
Loisel : “Kapan aya baju nu ku Nyai dipaké basa urang lalajo sandiwara téa geuning. Katingalina ku Akang mah kacida kéwesna…”
Nyi Loisel : “ Ah…, henteu.”
Loisel :, “Urang ka Matilda geura, yu. Sabaraha nyah pangajina papakéan nu pantes téh? Nu basajan wé, nu sakirana bisa dipaké jang acara séjénna?”
Nyi Loisel : “Duka atuh sabaraha-sabarahana mah. Ngan ku kira-kira mah moal kurang ti opat ratus franc.”
Loisel : “Heug atuh. Ku Akang Nyai rék dibéré duit opat ratus franc. Kahadé sing bisa milih nu alus bajuna.”
Latar : Saenggeus Nyi Loisel dibéré duit, manehna geuwat muru ka toko butik Matilda rék mesen baju. Di toko butik Matilda :
Nyi Loisel : “ Nyi Matilda…, Numananya baju nu pantes kanggo kaondangan Juragan Mentri ?”
Nyi Matilda : “ Ieu, nu saé mah…, bahana sutera asli ti Cina”
Nyi Loisel : “Oh…. Tapi sabaraha pangaosna?”
Nyi Matilda : “Mung…. Tilu ratus tuju puluh lima franc.”
Nyi Loisel : “Sabaraha lami anggeusna ?”
Nyi Matilda : “Tilu dinten gé tos réngsé.”
Nyi Loisel : “Omatnya sing saé!....”
Nyi Matilda : “Sing percantenlah ka abdi!.”
Latar : Geus deukeut kana poéan pasamoan, Nyi Loisel katémbongna kalah alum tur beuki guligah baé. Ari pibajueun téa mah geus méh anggeus dikaputna. Dina hiji peuting pok salakina nanya
Loisel : “Aya naon deui Nyai? Geus aya kana dua tilu poéna Nyai katénjona teu cara sasari?”
Nyi Loisel : “Asa teu pararantes ari taya perhiasan hiji-hiji acan mah. Teu emas, teu inten. Rék kumaha alus katénjona. Asana mani nyirikeun teuing taya kaboga téh. Lah, asa leuwih hadé tong tulus baé ka ditu téh.”
Loisel : “Kembang-kembang atuh tapelkeun. Dina usum kieu mah geura pantes téh kacirina mun kembang dijieun papaés. Ku pangaji sapuluh franc gé Nyai bisa maké dua tepi ka tilu kembang eros nu aralus.”
Nyi Loisel : “Lah, …barina gé aréra teuing pagilinggisik jeung istri nu baleunghar bari jeung dangdan teu maké perhiasan sasiki-siki acan.”
Loisel : “Na urang téh belet kabina-bina! Kapan aya Nyi Forestier. Geura ku Nyai tepungan pikeun nginjeum perhiasan. Geus wanoh ieu.”
Nyi Loisel : “Aéh, enya!” pokna. “Na mani teu kapikir nya.”
Latar :
Isukna manéhna nepungan baturna téa ka imahna, terus ngadongéngkeun naon nu keur karandapan.
Nyi Loisel : “Nyi Forestier, kuring butuh perhiasan pikeun nyumponan ondangan pa Menteri”, “Kuring kadieu seja rek nginjeum ka anjen”
Nyi Forstier : “Sok wé milih nu mana, Nyi.”
Nyi Loisel : “Nu ieu we, kalung berlian, mani alus pisan…”, “ Nuhun pisan.. Nyi, ké ,lamun enggeus rék geuwat dibalikeun deui”. “Teu nanaon mun nu ieu? Nu ieu wungkul?”
Nyi Forestier : “Hih, atuh pék baé. Piraku teuing dikorétkeun.”
Latar :
Cunduk kana waktuna pasamoan téa. Teu wudu Nyi Loisel tinemu jeung kabagjaan. Éstu panggeulisna, luis tur luwes, komaraan, amis budi tur hégar. Sakur lalaki nu aya di dinya kabéh neuteup ka manéhna, ngajak pancakaki, tur hayang wawanohan. Sakabéh anggota Kabinét nu sarumping pada-pada ngajak ngawalsa ka manéhna. Dalah Juragan Menteri Atikan gé mani rét deui rét deui.
Babaturan Loisel : “Ngiring bingah Pa Menteri, Bu Menteri”
Juragan Menteri& Istri juragan Menteri : “Nuhun,..”
Loisel : “Ngiring bingah Pa Menteri”
Juragan Menteri : “Nuhun”. “ Loisel, … anjeun bagja boga pamajikan geulis….”, “kahade,… sing at-ati bisi aya nu ngécéng!”
Loisel : “Hatur nuhun, Pa Menteri”, “Mugia abdi sing tiasa ngajagina.”
Istri Juragan Menteri : “ Duh…, mani sae kalungna…”
Nyi Loisel : “Hatur nuhun, ah mung sakieu-kieuna Bu…”
Juragan Menteri : “ Loisel, … sok tong asa asanya!”, “ sok sing bebas!..”
Istri Juragan Menteri : “ Mangga, dileueut atuh…”
Loisel & Nyi Loisel : “Hatur nuhun….”
------ Nyi Loisel ngobrol jeung Ibu Menteri----------
------Loisel jeung babaturannana ----------------
Babaturan Loisel : “Geulis pisan euy, pamajikan manéh téh”
Loisel : “Saha heula atuh,…salakina kasép ogé, nya?”
Latar :
Manéhna Jigrah, bungah, bungangang, lat poho di kalaipan. Teu rék kitu kumaha, mungguh geus hasil ngararasakeun berekahna kageulisan, éstu laksana tinemu bagja. Bagja anu pohara meunang pangajén ti balaréa. Sakabéh pamuji, sakur harepan nu nguniang katut kabagjan harita ku manéhna karasa éstuning gembleng tur pohara ni’matna.
Pésta kakara lekasan kajanarinakeun kira tabuh opatan. Salakina mah ti tengah peuting kénéh gé geus lelenggutan dina patamuan leutik, dibaturan ku lalaki tiluan nu pamajikanana pada-pada saruka bungah anu pohara.Geu kitu manéhna ngajak balik da bisi katingalieun ku kaom istri séjénna.
Nyi Losel : “ Kang, hayu ah urang balik!”
Loisel : “Hayu atuh.”
Latar :
Duaan nalikreuh tepi ka imahna, awakna ngadégdég katirisan. Gap kana simbut nu ngarungkupan pundukna, dilaan hareupeun kaca, sasat nyacapkeun kabungahna harita. Ana kocéak téh Nyi Loisel ceurik.
Nyi Loisel : “Aduh Akang,…kalung téh leungit” …
Loisel : “Ku naon, Nyai?”
Nyi Loisel : “Aduh, ieung… Gusti… kalung Nyi Mas Forestier téh murag sigana mah.”
Loisel : “Baruk leungit? Piraku. Ah, pamohalan!”
Latar :
Jung salakina indit ka kantor pulisi.
Loisel : “ Pa, abdi lapor, pun bojo téh ical kalung berlian.”
Pulisi : “Sok, tulis di berita acara kehilangan”
Loisel : “Mangga”
Latar :
Masang iklan dina koran gé dilakonan, bari diémbohan yén sakur nu manggihan baris diperesénan. Pokona mah satékah polah metakeun tarékah susuganan barang téa kapanggih deui.
Loisel : “Pa, abdi bade mang iklan di koran”
Tukang Iklan : “ Iklan naon?”
Loisel : “ Iklan kaleungitan kalung berlian, jeung sebutkeun yén sakur nu manggihan baris diperesén”
Tukang Iklan : “ Mangga”
Latar :
Tepi ka saminggu, wéléh taya hasilna kokotéténgan téh. Tepi ka hiji kaputusan Loise rek ngagantian . Cepuk wadah kalung téh dibawa ka tukang perhiasan anu ngaranna natrat di dinya. Di hiji toko di Palais-Royal, teu burung aya kalung berlian anu teu dipiceun sasieur jeung nu leungit téa.
Loisel : “Pa, kalung anu wadahna jiga kieu mésérna ti dieu? “
Tukang perhiasan : “Leres, pangaosna opat ratus rébu franc”
Loisel : “Tong sakitu atuh….”:
Latar :
Sanggeus adutawar, éta kalung téh bisa dibeuli ku pangaji tilu puluh genep rébu.
Ka nu dagangna, maranéhna neneda sangkan éta kalung tong waka dikaluarkeun jero tilu poé mah. Loisel boga dalapan welas rébu franc titilar bapana. Kakuranganna mah deuk nginjeum baé.
Nya terus manéhna nganjuk ngahutang. Sarébu franc ti si ieu, lima ratus franc ti si itu, lima louis ti nu ieu, tilu louis ti nu itu. Trét nanda kuitansi, pok ngedalkeun jangji, sok nampa duitna ti nu tukang rénten katut sakabéh nu ngahutangkeun duit ka manéhna. Éstuning lahlahan, dalah cék saréatna nékad, da puguh rumasa can kaerong kumaha naurna. Geus kacipta beuratna jaga, awak ruksak batin gering. Nya dina kaayaan kitu manéhna indit ka toko perhiasan pikeun meuli kalung anyar téa, golosor duit nu tilu puluh genep rébu franc téh dibayarkeun.
Nyi Loisel masrahkeun éta kalung ka Nyi Forestier.
Nyi Loisel : “ Punten Nyi, nembe tiasa masrahkeun ayeuna”
Nyi Forestier : “Sugan téh rék mulangkeun gancang-gancang, da kapan di dieu gé sok perelu.”
Latar :
Nyi Loisel sadar yén geus wayahna kudu ngarandapan hirup susah. Satékah polah manéhna milu ripuh, tisuksuk tindungdung. Puguh wé hutang salaput hulu téh kudu ditaur. Manéhna geus nawaétu hayang ngalunasan. Babu dititah balik, imah pindah, tepi ka nyéwa rohangan leutik anu hateupna rupeuk minangka padumukanana.Ti harita manéhna ngalaman héséna ngurus rumah tangga, kapaksa kudu daék digawé di dapur. Pon kitu deui salakina, digawé unggal soré, ngurus kas sawatara sudagar, tepi ka peuting téh sok meunang lima sous sakaca.
Hirup kitu téh aya kana sapuluh taunna……………
Jangkep sapuluh taun kabéh hutang téh kabayar.
Ayeuna mah Nyi Loisel téh katémbong geus kolot.
Poé Minggu, basa manéhna keur leuleumpangan di Champ-Elysées minangka hiburan ahir minggu, katémbong aya awéwé. Barang disidik-sidik, horéng Nyi Forestier, masih ngora kénéh, geulis kénéh, pikayungyuneun kénéh. Nyi Loisel ngarandeg sajongjongan. Naha wawuheun kénéh kitu ka kami? Ah, piraku teuing pohoeun. Hutang geus lunas ieuh, ah, deuk didongéngkeun wé naon nu karandapan téh. Ongkoh naon salahna?
Nyi Loisel : “Geuning Nyi Forstier ieu téh.”
Nyi Forestier: “Euh, punten, dupi Aceuk téh nu ti mana téa? Henteu kasamaran mah, Ceuk?”
Nyi Loisel : “Apan abdi téh Anne Loisel téa. Émut kénéh?”
Nyi Forestier: “Aéh-aéh, geuning Anne. Na mani pangling kieu?”
Nyi Loise : “Nyéta atuh ti barang tepung harita téa kuring ngarandapan pangalaman anu pohara beuratna, tur kabéh alatan Nyai…”
Nyi Forestier: “Alatan kuring? Ké, ké, kumaha téa?”
Nyi Loise : “Inget kénéh teu kana kalung berlian anu diinjeumkeun ka kuring basa rék ka pésta Commissionér téa?”
Nyi Forestier: “Oh, enya. Puguh wé inget kénéh.”
Nyi Loise : “Tah, saenyana mah éta kalung téh leungit.”
Nyi Forestier: “Leungit kumaha? Kapan harita gé geus dipulangkeun deui.”
Nyi Loise : “Enya, ari mulangkeun téa mah. Tapi nu dipasrahkeun ka Nyai téh saenyana mah kalung anyar nu teu béda ti nu diinjeum, minangka gagantina. Nya, pikeun mémérés risikona kuring kadua akangna perelu waktu sapuluh taun. Kabadé meureun da puguh keur kulawarga kuring anu sakieu taya boga mah ngumpulkeun waragad sakitu téh teu babari. Tapi keun lah, da geus kajadian, tur kuringna gé geus ihlas satemenna.”
Latar :
Sajongjongan mah Nyi Forestier kalah olohok mata simeuteun.
Nyi Forestier: “Jadi, Nyai téh tepi ka meuli kalung berlian pikeun ngagantian kalung kuring. Kitu?”.“Enya. Naha teu katara kitu? Padahal mah ukur mirip baé nya.”. “Gusti! Deudeuh teuing Anne! Kapan anu baréto diinjeumkeun téh kalung palsu. Pangajina gé moal leuwih ti lima ratus franc!”
Category Article Artikel
Blog Archive
-
▼
2012
(4353)
-
▼
Juni
(653)
- Daftar Harga HP Samsung Bulan Ini Juli 2012 Terbar...
- Daftar Harga Laptop Acer Terbaru Bulan Ini Juli 20...
- Daftar Harga Blackberry Lengkap Bulan Ini Juli 201...
- Harga Nokia Lengkap Bulan Ini Juli 2012 Terbaru
- Kumpulan Daftar Harga Dan Spesifikasi HP Android T...
- Trik Internet Gratis XL 01 Juli 2012
- Trik Internet Gratis Axis 01 Juli 2012
- Trik Internet Gratis Telkomsel 01 Juli 2012
- Foto Gambar Modifikasi Honda Jazz Extreme
- Cara Flash ponsel SonyEricsson tanpa memakai Box F...
- EKSPRESI CRISTIANO RONALDO SETELAH PORTUGAL KALAH
- Cara Memperbaiki Flashdisk Yang Tiba-Tiba Mati
- Tutorial Cara Merakit Komputer Dengan Petunjuk Gam...
- Cara menghilangkan tanda panah pada shortcut icon ...
- Cara menonaktifkan login(logon) password screen wi...
- Cara Membuat VPN Server Sendiri Di Windows 7
- Cara Membuat Kue Ulang Tahun Sendiri
- DOWNLOAD GAME NARUTO
- Maaf, blog di hqsa.blogspot.com telah dihapus. Ala...
- Prediksi Jerman Vs Italia Semi Final 29 Juni 2012
- Daftar Harga VGA Card NVIDIA Sparkle Terbaru Juni ...
- Internet Gratis Smartfren Dan Aha Di PC Dengan Evd...
- Pulang Nonton Euro, Suami Pergoki Istri Selingkuh ...
- Pelek Mobil yang Lagi Ngetrend Saat Ini
- Kasus Olga, Penyebab Olga Syahputra tidak diperbol...
- 5 Perilaku Menyebalkan Olga Syahputra Di Acara TV
- Download Game Blackberry : Facebreaker
- Cara Copas Blog Orang Lain Secara Keseluruhan
- Kumpulan Tebak-Tebakan Paling Lucu Terbaru 2012
- Shoot Many Robots Reloaded Full Version Download
- Download Template Blogger HQSA
- Download Kumpulan Tema Blackberry 8520 Gratis via ...
- Download Tema Blackberry 9700 Bold 2 : Steampunk
- Inilah Foto Penampakan Baju Nabi Adam
- Tutorial Tips Cara Memakai Jilbab Modern 2012 Terb...
- Download Tema Tema Blackberry Storm : Paint Drops
- Free Download Emulator PS1 Terbaru Gratis
- Mito 999 Harga dan Spesifikasi
- Cara Mengganti Background Template Blog
- Download Tema Blackberry Gemini 8520 Curve : Tiffa...
- Download Tema Blackberry Gemini 8520 Curve : Kerop...
- Download Tema Onyx Untuk Blackberry Gemini 8520 Cu...
- Download Tema Blackberry Gemini 8520 Curve : Mini ...
- BHAYANGKARA ROCKER ACTION
- CARA INSTALL APLIKASI BLACKBERRY SECARA OFFLINE
- Kumpulan Gambar Foto Tindikan Dan Piercing Paling ...
- Update Harga Pasang Iklan Murah Dengan Pulsa
- Resep dan Cara Membuat Cake Lapis Brownies Coklat
- Pilihan Warna Baru Satria FU 2012
- Perbandingan dan Perbedaan Modem HSDPA dan EVDO
- Download Tema Blackberry : Galaxy S3
- Aplikasi Facebook terbaru untuk blackberry
- Cara Mudah Melihat ID Facebook
- Ngeblog Atuh Da Lain Di Pom
- Lirik Lagu Anang feat Ashanty - Aku Memilihmu
- Download Mp3 Yunika - Jawabannya Tidak Gratis Hany...
- Download Mp3 Sule & Titi Kamal - Ay Need You (Ost....
- Download Mp3 Gamal & Audrey - Berserah Gratis Hany...
- Download Mp3 Hitz - Sarang Hae Gratis Hanya Disini...
- Download Mp3 Ricky Martin - The best thing about m...
- Biodata Dan Profil Bessara Lengkap
- Candlemass - Psalms For The Dead (Album 2012) MP3 ...
- Waka Flocka Flame - Triple F Life (iTunes Deluxe V...
- Lil Scrappy - Tha Grustle (Album 2012) MP3 - Media...
- R.Kelly - Write Me Back (Deluxe Edition 2012) MP3 ...
- Liars - WIXIW (Album 2012) MP3 - Mediafire 4Shared...
- Flo Rida - Wild Ones (Album 2012) MP3 - Mediafire ...
- Lirik Lagu Caroline - Coba Kalo Kamu Bisa
- Biodata Dan Profil Coboy Junior Lengkap
- Lirik Lagu Coboy Junior - Kenapa Mengapa
- Flo Rida ft. Jennifer Lopez - Sweet Spot MP3 - Med...
- Lirik Lagu ShaheilaO feat Abdee Negara - Jika Ada
- Lirik Lagu SwittinS - No 1 Mom & Dad
- Wiz Khalifa Feat. 50 Cent - Telescope MP3 - Mediaf...
- Lirik Lagu SwittinS - Sahabat SwittinS
- Wynter Gordon - Stimela MP3 - Mediafire 4Shared Sh...
- R. Kelly - Write Me Back (Album 2012) MP3 - Mediaf...
- Chester French Ft. Pusha T & Pharrell - Next Big ...
- The Offspring - Days Go By (Album 2012) MP3 - Medi...
- The Smashing Pumpkins - Oceania (Album 2012) MP3 -...
- Download Mp3 Indonesia | Free Download Mp3 4shared...
- Lirik Lagu Storia Band – Pastikan Ada Cinta
- Lirik Lagu Bondan Prakoso & Fade2Black - It’s Not ...
- Lirik Lagu Bondan Prakoso & Fade2Black - Game Of L...
- Cara Mempercepat Kinerja Windows XP
- Lirik Lagu Mantra Band feat Eren - Cinta Yang Ters...
- BHAYANGKARA ROCK FEST BANJAR PATROMAN
- Download Mp3 Zivilia - Yang Tak Terlupakan (CDRip)...
- PARADE BAND : SHOW YOUR FEEL WITH MUSIC
- Download MP3 Randy Martin - Magic Gratis
- Download Mp3 Dygta - Saat Katakan Sayang (CDRip) G...
- Download Mp3 Teuku Wisnu - Tak Bisa Tanpamu (CDRip...
- Download Mp3 Kaffa - Tergoda Gratis Full Album
- Lirik Lagu Bondan Prakoso & Fade2Black - Tak Sempu...
- Lirik Lagu Wali Band - Cari Berkah (Cabe)
- Lirik Lagu Kerispatih Band – Telah Menyesal
- Lirik Lagu Niu Niu - Hey You
- Blogger Banjar Patroman
- Download Tema Blackberry Gemini 8520 Curve : GoPla...
- Download Tema Blackberry Gemini 8520 Curve : Sketz...
- ▼ Juni (653)
- ► 2011 (993)
- ► 2010 (1466)
- ► 2009 (650)
- ► 2008 (714)


text:
Sang Alkémis
- Pikeun karya nu ngaranna sarua, tempo Alchemist.
Sang Alkémis (Basa Portugis: O Alquimista) nyaeta bestseller nu munggaran dipublikasikeun di Brazil taun 1988 sarta karya pangsohorna jieunan Paulo Coelho. Buku ieu mangrupakeun carita simbolis nu ngarojong nu macana pikeun nurutkeun impiannana.
Aslina dipublikasikeun taun 1988[1], Sang Alkémis geus dialihbasakeun kana 56 basa (kaasup basa Indonésia), sarta geus kajual leuwih ti 40 yuta kopi di leuwih ti 150 nagara, sarta mangrupakeun salasahiji buku nu laris sapanjang sajarah.
Daptar eusi
Tingkesan carita[édit | édit sumber]
Santiago, protagonis, tuwuh jeung kolot nu merjoangkeun sakabeh kahirupannana pikeun ngirimkeun Santiago ka seminari. Tapi Santiago miboga kahayang nu kuat pikeun ngalanglang jagad, nu ku kituna bapana mere tilu koin Spanyol kuno keur meuli sakumpulan domba.
Minangka budak angon, manehna meakkeun wancina sababaraha taun pikeun ngalanglang wewengkon pajeroan Andalusia di Spanyol kidul, ngarasakeun endahna kahirupan ngalalana nu gumbira. Nincak munggaran carita, urang bakal mangihan yen sataun kaliwat Santiago papanggih jeung anak sodagar nu geulis di dayeuh nu satuluyna didatangan deui ku manehna. Sanajan manehna ukur ngobrol sakeudeung jeung eta wanoja, rasa nu kuat ka maehna nyababkeun manehna nanyakeun deui kahirupannana minangka budah angon sarta nyababkeun manehna mertimbangkeun untung rugina pikeun nganjrek di hiji tempat. Manehna sare di garéja nu aya sabangsaning tangkal sikamor (sycamore) tuwuh.
Nalika datang ka Tarifa, palabuan samemeh kota tempat cicingna eta wanoja, manehna munggaran mutuskeun pikeun indit ka tukang ramal gipsi pikeun mantuan ngartikeun ngimpi nu kajadian deui kajadian deui dina hirupna. Santiago ngimpi dua kali saurang budak ulin jeung dombana sarta tuluy mawa manehna ka Piramida di Mesir pikeun nunjukkeun ka manehna lokasi harta karun nu nyumput. Tapi Santiago sok hudang samemeh eta budak bener-bener nepikeun manehna ka lokasi harta karun eta. Gipsy eta ngomong yen manehna kudu indit sabab lamun aya budak nu nyarita, pasti aya.
Mimitina, eta budak teh henteu ngawaro kana naon-naon nu diomongkeun ku eta gipsy, tapi nalika saurang lalaki kolot, nu nyebut sorangannan Melchizedek, raja Salem, nyarita ka manehna yen geus jadi Legenda Pribadi atawa kagunaan hirupna, manehna tuluy katarik. Melchizedek ngadongengkeun carita aheng ngeunaan hiji lalaki nu manggihan kabagjaan sajati ku jalan miturut Legenda Pribadina. Raja eta mere dua siki batu, Urim jeung Thummim, nu hiji hideung, lianna mah bodas, hideung hartina "enya" sarta bodas "henteu". Ieu, ceuk manehna, keur nyieun kaputusan, sanajan leuwih hadena mah nyieun kaputusan teh ku sorangan. Santiago mutuskeun keur lumampah ka Afrika. Manehna ngajual dombana sarta indit ka Tangier, hiji palabuan di Afrika deukeuteun Spanyol. Tapi di Tangier, manehna dirampog. Leungiteun harepan, manehna mutuskeun pikeun lumaku di sabudeureun dayeuh; naek ka pasir, sarta manggiha hiji toko kristal. Nalika eta budak asup ka toko, manehna meresihan kaca-kaca kristal nu pinuh ku kebul pikeun ditukeuran ku dahareun. Nalika keur meresihan, dua urang pelanggan asup ka toko sarta meuli sababaraha kaca kristal. Sodagar Arab tea ngomong yen eta teh totonden hade, nalika bisnisna meh bangkrut sarta ku ayana eta budak lalaki nu geus narik dua urang nu meuli, manehna mere upah ka eta budak. Santiago diajar yen takdir unggal-unggalna jelema geus dituliskeun, sarta yen aya hiji Basa di Dunya (teu dikedalkeun) nu katimu sabagean nu patali jeung dijualna domba-dombana.
Sanggeus ampir sataun, eta budak mutuskeun pikeun ninggalkeun toko kristal sabab manehna geus boga cukup duit keur meuli sagorombolan domba dua kalieun jumlah nu kungsi dipiboga samemehna, sarta kusabab manehna geus diajar Basa Arab, bisa ngajual deui ka sodagar Arab. Tapi manehna tara kungsi meuli ukur hiji domba. Manehna mutuskeun pikeun nuturkeun legenda pribadina - pikeun manggihan harta karun.
Manehna ngagabung jeung hiji karavan nu indit ka gurun nu aya Piramidaan. Dina karavan, budak eta papanggih jeung urang Inggris nu geus maluruh alkémis sajati salila sapuluh taun. Urang Inggris eta boga loba buku ngeunaan alkémi nu keur eta budak mah henteu ilahar. Dina karavan, manehna diajar basa gurun sarta Jiwa Dunya.
Alatan eta karavan ngagorolong kana oasis, dua urang jalma dina karavan teh mutuskeun keur silih diajar. Urang Inggris nyoba ngobservasi gurun sarta basana, Santiago mah maca buku-bukuna urang Inggris tea sarta diajar ngeunaan alkémi. Urang Inggris ngabejaan ka manehna yen tujuan alkemis nyaeta ngamurnikeun logam ku jalan manaskeunnana salila sababaraha taun tepikeun ka sifat-sifat individualna kabeuleum. Sanggeus sawatara waktu, Santiago eureun maca sarta mikeun bukuna ka urang Inggris, sarta masing-masing nyarita ka nu lianna yen manehna henteu bisa diajar naon wae. Santiago nyindekkeun yen unggal jelema boga jalan sorangan keur diajar sagala rupa hal.
Nalika tepi ka oasis, karavan eta dibageakeun sarta dibejaan yen henteu diidinan neruskeun lampahna ka hareup alatan ayana perang suku. Aya saurang Alkémis nu ningalikeun karavan, asup sarta mikir yen totonden geus ngabejaan yen muridna geus datang marengan ieu karavan. Santiago mantuan urang Inggris eta keur neangan alkemis. Manehna manggihan awewe gurun nu ngaranna Fatimah nu ngabejaan kelompok eta di mana hirupna alkemis. Eta budak bogoh ka Fatimah nalika munggaran nempo, sarta nyarita ka manehna yen manehna bogoh ka eta wanoja sarta hayang ngajadikeun manehna jadi pamajikannana. Murid Alkemis aya keur Santiago.
Santiago papanggih jeung alkemis sanggeus nyingkahan anceman serangan suku di oasis ngaliwatan panenjo nu dipibanda ku jalan nepo hiberna dua heulang. Alkemis ngabejaan eta budak yen manehna moal bakal bisa bagja samemeh miturut Legenda Pribadina. Bari jeung sangeungah oge pikeun ninggalkeun oasis alatan cintana keur Fatimah wanoja gurun, Santiago nyarita ka alkemis hayang cicing di dinya, narima tugasna salaku panasehat nu ditawarkeun ku pupuhu suku nalika Santiago nyalametkeun oasis. Tapi alkmis ngawanti-wanti Santiago yen dina kahirupan nu bakal datang manehna bakal leungiteun kamampuhannana pikeun nempo totonden sabab eureun merhatikeun totonden nu ngabejaan manehna pikeun manggihan harta karun sarta miturut Legenda Pribadina. Hasilna manehna bakal leungiteun posisi jadi panasehat sarta kaduhung henteu ngudag takdirna pikeun manggihan harta karun.
Ahirna, Santiago mutuskeun pikeun ninggalkeun oasis eta babarengan jeung Alkemis pikeun nyungsi harta karunna. Salila lumaku ngaliwatan gurun, eta budak lalaki diajar ti Alkemis. Manehna diajar yen unggal jalma nu ngalengkepan legenda pribadina bakal nambahan Jiwa Dunya, sarta yen dunya aya di dieu keur nunjukkeun kamulyaan Gusti. Alkemis eta oge ngabejaan eta budak keur ngadengekeun hate sanubarina sarta ngarti sahingga moal mungkir. Santiago jeung hatena jadi sobat, sarta hate Santiago balik deui ka Jiwa Dunyana. Ku kituna, Santiago jadi ngarti kana Basa Dunya.
Santiago jeung alkemis katewak di jalan ku salasahiji suku nu keur perang. Alkemis ngabejaan pupuhuna yen maranehna geus mawa duit keur dibikeun ka manehna. Duit eta ditarima tanpa pitakon sababa bisa dipake keur meuli pakarang; alkemis satuluyna ngembarkeun yen Santiago mangrupakeun alkemis nu kuat sarta bisa ngarobah dirina sorangan jadi angin sarta ngancurkeun pakemahan lamun manehna mikahayang. Pupuhuna hayang ningali hal eta; Alkemis tuluy menta tilu poe keur sasayagaan sarta lamun maranehna gagal, manehna ngajaminkeun hirupna. Eta pupuhu narima, tapi ngabejaan yen maranehna henteu bisa nawrkeun hirupna sabab da memang geus jadi milikna. Hal ieu mangrupakeun ujian pamungkas keur pangaweruh Santiago ngeunaan alkemi. Dina wanci poe katilu, Santiago mawa kelompok eta ka punclut jungkrang sarta ngabejaan yen petana bakal lumangsung sawatara waktu.
Make pangaweruhna ngeunaan Basa Dunya meunang diajar tina hatena salila lumaku, Santiago ngomong ka gurun, sarta ngawurukna ngeunaan cinta, nu ahirna gurun teh ngidinan Santiago pikeun make keusikna, sarta ngomong yen manehna bakal merlukeun angin keur niupna. Santiago pindah ka angin, sarta nyarita yen manehna acan tepi ka wates panggedena. Angin, panasaran ngeunaan naon nu bisa dilakukeun, kalibet kana sawala jeung eta budak. Angin henteu nyaho cara ngarobah Santiago jadi angin, sarta nyarankeun pikeun ngomong ka cakrawala (panonpoe). Eta budak ngomong ka angin yen angin kudu niup keusik sangkan manehna henteu lolong nalika nempo srangenge. Eta budak ngomong ka panonpoe, sarta sanggeus panonpoe ngabejaan yen sanajan manehna wijaksana, manehna teu nyaho cara pikeun ngarobah Santiagojadi angin. Angin, nu kacida gumbirana alatan panonpoe oge geuning aya wates kabisana, niup beuki tarik.
"Sinum," badai keusik nu jadi hasilna, ampir ngaruksak pakemahan. Dua komandan jeung pupuhuna sarieuneun sarta nitah manehna pikeun ngeureunan lampahna. Pupuhu ngawalon yen manehna boga harepan pikeun nempo kaagunagn Allah, kecap Basa Arab keur Gusti, sarta nyieun catetan mental pikeun miceun duanana tina tungtutan alatan kadua urang lalaki gurun nu bener eta henteu sarieuneun. Santiago dibejaan pikeun ngomong jeung leungeun nu nulis kabehannana. Budak eta ngomong ka leungeun nu nulis kabehannana, nalika manehna ngalakukeun eta sakabeh jagat teu karecet-kecet caricing, manehna mutuskeun pikeun ngadoa. Ngaliwatan doana manehna nepi ka Jiwa Dunya; sarta nempo yen Jiwa Dunya, Jiwa Gusti, jeung jiwa manehna sorangan aya hiji. Santiago tuluy ngarobah manehna jadi angin sartamindahkeun jungkrang ka sisi nu jauh ti pakemahan, manehna ngalakukeun ieu sabab Jiwa Gusti bisa nyieun kaahengan padahal jiwana sarua jeung Jiwa Gusti.
Sanggeus ngajirim jadi angin, Santiago jeung alkemis indit ka piramid dibarengan ku kelompok pengawal nu disayagikeun ku pupuhu jendral. Maranehannana eureun di biara koptik, sarta alkemis ngomong ka kelompok pangawal eta pikeun balik deui ka kemahna. Di situ manehna papanggih jeung biarawan sarta ngobrol dina basa Koptik. Biarawan eta ngondang maranehna pikeun asup. Di dapur, alkemis nunjukkeun ka Santiago hiji demonstrasi ngarobah pot timah jadi emas. Alkemis ngabagi emas jadi opat bagean sarta dibikeun ka biarawan salasahijina pikeun kamurahan hate jeung kasomeahannana. Manehna mere sapotong ka Santiago, sarta hiji deui keur manehna keur balik ka oasis. Manehna mikeun potongan terahirna ka biarawan keur Santiago lamun hiji wanci merlukeunana. Santiago jeung alkemis ngobrol sanggeus ninggalkeun biara, Alkemis ngadongengkeun carita yen unggal jalma ngamaenkeun tugasna dina sajarah dunya. Maranehna papisah tilu jam ti piramid. Hate Santiago ngabejaan yen manehna kudu ngali harta karunna di tempat nyurucudkeun cipanon sanggeus meunang piramida kabungah.
Nalika Santiago datang ka piramid manehna ngarumpuyuk katahak ku tuurna sarta ceurik, nalika cimatana ragrag manehna nempo Bangbung Scarab ngali lombang dina keusik, hiji totonden. Santiago mimiti ngali keusik tapi henteu manggihan nanahaon, nu aya malah rampog daratang sarta maling emasna sarta najong bujurna. Santiago peunggas harepan, tapi rampog eta ngabejaan yen Santiago geus lumampah jauh teuing neneangan harta karun padahal eta rampog oge sok meunang impian nu berulang tapi henteu kudu indit jauh. Cenah mah dina impian eta rampog teh oge neangan harta di gareja nu bolay nu aya budak angon jeung dombana sarare, disumputkeun di sahandapeun tangkal sikamor nu tuwuh di tempat sakristi. Budak eta, nu sare di gareja minangka budak angonna sorangan, balik deui ka biarawan keur meunangkeun deui sesa duitna keur balik sarta manggihan harta karunna, peti nu eusina koin emas Spanyol. Manehna nyeungseurikeun jalan nu aheng nu geus dipilihkeun ku Gusti pikeun mintonkeun ka manehna di mana ayana harta karun.
Catetan suku[édit | édit sumber]
Rujukan[édit | édit sumber]
- Coelho, Paulo (1993). The Alchemist (Reissue edition ed.). Australia: HarperCollins. ISBN 0-06-250218-2.


text:
Suling
Suling (Sunda) nyaéta salah sahiji waditra tiup urang Sunda nu disadakeun ku cara ditiup. Ilaharna dijieun tina awi tamiang. Suling sumebar ampir di sakuliah tatar Sunda umumna di wewengkon priangan. Biasana suling dipaké pikeun mirig lalaguan boh tembang boh kawih.
Ukuran suling nangtukeun luhur handapna sora. Upamana, keur lagu-lagu tembang suling nu digunakeun leuwih panjang antara 60-65 cm (sabab leuwih rendah sorana) ti batan suling keur kawih atawa degung 50-59 cm.
Dina pidangan lian, suling ogé sok dipaké pikeun gending-gending instruméntal kayaning kacapi-suling (Cianjuran) jeung degung klasik.Wangun suling aya dua nyaéta suling liang genep jeung suling liang opat (suling degung). Nada suling ilaharna laras péntatonis Sunda. Dina kamekaranana, suling miboga wangun jeung laras-laras anyar anu dijieun husus pikeun kabutuhan musikal aransemen gending, diantarana suling mandalungan, suling saléndro liang opat, suling madenda liang opat, suling wisaya. Aya ogé suling anu dijieun husus maké tangga nada diatonis atawa Cirebonan.
Wangun lian tina suling nya éta bangsing anu boga nada diatonis, ilahar dipaké dina kasenian tarling di wewengkon Cirebon jeung Indramayu. Waditra séjén anu méh sarupa wangunna jeung suling sunda diantarana seruling, saluang, suling (Bali). Suling dina klasifikasi alat musik dunya kaasup kana instrumen flute, sub klasifikasi wooden/bamboo flute.
Daptar eusi
Suling modérn (Eropa)[édit | édit sumber]
Dina basa Inggris suling téh disebut flute. Suling kaasup kana anggota kulawarga alat musik tiup kai (kaasup awi). Sora suling anu cirina lemes sarta bisa dihijikeun alat musik lianna kalawan alus.
Suling modérn pikeun para ahli mah umumna dijieun tina pérak, emas atawa campuran duanana. Lamun suling pikeun keur nu diajar kénéh mah umumna dijieun tina nikel-pérak, atawa logam anu disipuh ku pérak.
Suling konsér standar ditala (disetém) dina nada C jeung boga ambahan nada 3 oktaf ti mimiti middle C. Tapi, dina sababaraha suling pikeun para ahli mah aya konco tambahan sangkan nepi kana nadaB di handap middle C. Ieu ngandung harti yén suling téh mangrupa salah sahiji alat musik orkés anu luhur (tinggi), iwal ''piccolo'' anu leuwih luhur tibatan suling téh. Piccolo nyaéta suling leutik anu ditala saoktaf luhureun suling konsér standar. Suling konsér modérn téh boga réa pilihanana. Thumb key B-flat (diciptakeun jeung ditaratas ku Bricciadi) standar. B foot joint, tapi suling ieu mah mangrupa pilihan ékstra pikeun modél menengah ka luhur jeung profésional.
Suling open-holed, ogé biasa disebut French Flute (anu dina sababaraha koncina aya liangan ti tengahna, jadi pamaén kudu nutupan éta liang ku ramona) umum dina pamaén tingkat konsér. Tapi sababaraha pamaén suling (utamana nu dialajar, ogé sababaraha ahli) leuwih milih closed-hole pleteau key. Nu keur dialajar umumna maké alat sawatara keur nutupan éta liang nepi ka maranéhna bisa merenah nempatkeun ramo kalawa pas. Sababaraha urang percaya yén konci open-holed mah mampuh ngahasilkeun sora anu leuwih harus jeung leuwih jelas dina nada-nada handap.
Suling konsér dina mangsa saméméh Era Klasik (1750) maké Suling Blok sedengekeun dina mangsa saméméh Éra Romantis nu dipaké téh Suling Albért (Kai hideung liangan dilengkepan ku klép, jeung ti mangsa Romantis (1820) maké suling Boehm (kai hideung atawa logam anu sakabéhna dilengkepan ku klép, disebut ogé suling Boehm, sistem Carl Boehm), atawa suling (B. Inggris: flute) wungkul.
Husus pikeun musik keroncong di Indonésia dina mangsa Stambul (1880-1920) maké suling Albert, jeung dina mangsa keroncong abadi (1920-1960) geus maké suling Boehm. Dongéng ngeunaan suling
Suling dina Dongeng Sunda[édit | édit sumber]
Dina dongéng Sunda kacaritakeun lalakon anu nyabit-nyabit suling nyaéta dongéng sakadang kuya jeung sakadang monyét. Éta suling téh dijieunna tina tulang maung anu geus hasil ditipu ku sakadang kuya sangkan daék asup kana durukan. Tulang sakadang maung tuluy diliangan ku bangbara tuluy di seuseupan ku nyiruan sangkan ngahasilkeun sora anu harus.
Cara Maké[édit | édit sumber]
Sikep maénkeun suling nyaéta bari diuk (sila), suling perenahna dihareup kalawan nangtung (vértikal). Tilu ramo curuk-jajangkung-jariji (biasana) leungeun kénca dipaké pikeun nutup-muka tilu liang nu di luhur. Ana pon tilu liang di handapeunana ditutup-buka ku tilu ramo katuhu nyaéta curuk-jajangkung-jariji. Biwir diantelkeun kana suwer lebah tukang, deukeut ceuceut careuh tuluy ditiup sangkan ngahasilkeun sora.
Titi Laras[édit | édit sumber]
Suling liang 6[édit | édit sumber]
Degung Madenda Saléndro
Suling liang 4[édit | édit sumber]
Degung
Tutu tumbu kaluar[édit | édit sumber]
http://bamboovoices.blogspot.com/
indotravelers.com
http://id.wikipedia.org/wiki/Suling
http://en.wikipedia.org/wiki/Flute


text:
Sindangan
Dina élmu komputer, sindangan (Ing. cache, dibaca "kés") hartina kumpulan data salinan ti nu aslina nu disimpen di tempat séjén. Hal ieu ditujukeun pikeun ngirit, mun data aslina "mahal", dina harti hésé dicokotna. Mun datana geus disindangkeun (cached), engkéna aksés data téh bakal leuwih gampang.
Daptar eusi
Operasi[édit | édit sumber]
Sindangan mangrupa hiji blok mémori keur nyimpen data samentara waktu ngarah gmpang dipigunakeun deui. CPU jeung hard disk sacara rutin migunakeun sindangan, nya kitu deui browser wéb.
Aplikasi[édit | édit sumber]
Sindangan CPU[édit | édit sumber]
Mémori nu leutik dina atawa deukeuteun chip CPU bisa leuwih gampang dijieun tinimbang mémori nu leuwih gedé. Kalolobaan CPU ti taun 1980-an geus maké hiji atawa leuwih sindangan, sarta CPU multiguna modéren dina jero komputer pribadi bisa mibanda satengah losin sindangan, numana masing-masingna dihusukeun keur bagian nu béda-béda dina masalah ngéksekusi program.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Sabtu, 30 Oktober 2010
Bubur Tasik = Bubur Galo
Bubur nyaeta kadaharan nu dijieun tina beas. Masakna sarua jeung masak sangu ngan dilobaan caina.Bubur bentukna rada encer nepi ka rada kiled. Ieu kadaharan teh geus ti bareto aya ti kabeh nagara ge boga bubur sewang-sewangan. Husus di Pasundan, bubur nu jadi katelah di kotana nyaeta bubur Tasik. Di Tasik mah ampir tiap saratus meter pasti panggih jeung tukang bubur, jeung bubur teh buka 24 jam. aya nu buka isuk, buka beurang nepi sore, terus buka peuting nepi ka janari. Moal hese rek dahar bubur di Tasik mah. bubur Tasik sarua jeung bubur sejenna. Nu ngabedakeun mah bubur Tasik sok make cakueh. Ieu cakueh beda jeung cakueh lainna, husus keur cakue bubur. Bubur Tasik ge sok ditambahan ati ampela, kurupuk, saledri, bonteng. Tina cara daharna ge bubur tasik mah kudu digalokeun heula meh kabeh jadi kaaduk rata, meh sakali huap kabeh nu aya di bubur bisa kaasaan.


text:
Nama : Agus Irman Wahyudi
Tanggal Lahir : 14 Agustus 1982
Alamat : Kp.Padaruum RT.23/05, Desa Cirumput – Cugenang – Cianjur
Email : aden_agus@ymail.com
Simkuring, asli mah di cianjur pasisian, sisi sawah rorompok oge, janten cakeut pisan simkuring mah sareng komunikas, bangkong, oray sawah tapi da nu penting ulah soteh kalakuan urang we ulah siga bangkong, atawa oray anu sok luar leor di sawah atawa balong,
simkuring ngarumaoskeun sepi ku pangarti oge suwung ku pangaweruh, da nyaeta tea kedah ma’lum ari ka urang lembur mah kirang patos gaul, oge tebih ka sarana transfortasi sareung sarana komunikasi, pan urang ge tos pada terang kujaman ayeuna mah lamun urang kirang informasi teh sok katingaleun, sapertos urang ayeuna bade angkat-angkatan kanu tebih komo saupami nganggo kareta api mah, upami urang teu terang jadwal pemberangkatana nya tangtos na oge pasti katinggaleun, “Pan piraku ayeuna urang kedah ngudag kareta api nu keur maju, nya estuning pasti cape, ngan bentena ari kareta api mah teu mungkin di udag mun urang katinggaleun teh, tapi ari elmu atanapi pangaweruh sareung informasi mah tiasa keneh di udag sareung dipilarian, kumargi sakitu simkuring tos diniatan dina hate dipigawe ku tanaga kanggo terus diajar, sakumaha sabda Rosululloh SAW ” Teangan elmu sanajan nepi ka nagri cina”


text:
HIPERMAN
HIPERMAN (singketan tina kecap-kecap basa Inggris High Performance Radio Metropolitan Area Network) nyaéta standar anu dijieun ku Broadband Radio Access Networks (BRAN) group anu aya dina jero organisasi (ETSI) pikeun nyadiakeun komunikasi tanpa kabel dina pita frékuénsi 2 - 11 GHz di sakuliah Éropah jeung nagara lianna nu maké standar ETSI. HIPERMAN ngarupakeun alternatif pikeun WiMAX (atawa standar IEEE 802.16) sarta téknologi Koréa, WiBro.
HIPERMAN dimaksudkeun pikeun nyadiakeun layanan DSL tanpa kabel pitarubak dina wilayah géografis anu lega. Frékuénsi anu digunakeun ku ieu téknologi nyaéta pita frekuensi handapeun 11 GHz (umumna pita frekuensi 3.5 GHz). HIPERMAN bakal optimal lamun digunakeun pikeun jaringan packet switched, sarta bisa digunakeun pikeun layanan tetep jeung bagerak (nomadik), hususna dina lingkungan padumukan jeung pakantoran nu leutik.


text:
Hilda Iskandar
Geus aya tilu poena Bi Iyom hariwang ku salakina dumeh tikamari teu bisa kararaban nanaon.
Enya Mang Juminta teh Nyeri huntu! ungger cenah tilu. Reug-reug nempo salaki poe Pilih kategori mah Bi Iyom teh atoh kacida pedah Geus sagala di selewegkeun deui!
Teu kungsi lila awug adalah Piring mentung ledis dihuapkeun, ngan huapan panuntungtung Matak nyieun coplok jajantung ..... Sigana Awug teh TACAN parat Nepi tikoro Mang Juminta pemakaman buncelik eueuleugeugan .... geuwat Bi Iyom mikeun cai nu aya dina bekong, nitah di inum ku salakina, teu sawataralilana mang juminta ngahuleng bari nyerengeh .... ku naon ari Singa Mijud ngareureuwas?
Iyooooooooooommmm .... deuleu huntu uing kateleg tiluanana


text:
Anggur (inuman)
Anggur atawa wine nyaéta sarupaning inuman nu ngandung alkohol nu kadar alkoholna antara 14 nepi ka 16%, rata-rata 15%, inuman meunang férméntasi tina sari buah anggur nu seger.[1][2] Bisa disebutkeun wine nyaéta sajenis inuman tina hasil ngaragian anggur seger.[1] Ragi jeung gula nu aya dina buah anggur bakal ngahasilkeun alkohol jeung CO2.[1] Lamun prosés ngaragianna di jero rohangan nu kabuka, CO2 bakal geura menguap ka udara sedengkeun alkoholna bakal aya dina cairan.[1] Pikeun misahkeuna alkohol jeung cairan dilakukeun ngaliwatan cara penyulingan saluyu kana titik ngagolakna alkohol nu 80o jeung titik ngagolakna cai 100oC.[1] Ku aturan éta cairan tadi dipanaskeun maké suhu antara 80o nepi ka 100oC.[1] Dina kondisi normal, ragi bakal terus gawé aktif nepi ka kabéh gula dina anggur atawa grape robah jadi alkohol.[1] Prosés ngaragian bisa dieureunkeunkeun saméméh gula béak, nyaéta ku jalan; nambahkeun alkohol murni kana cairan éta nepi ka kadar alkoholna 15% tina volumena; nambahkeun asam sulfur pikeun ngabius ragi; nyaring larutan tadi ku filter nu alus pisan keur ngaluarkeun ragi.[1]
Klasifikasi Anggur[édit | édit sumber]
Ngelompokkeun anggur atawa wine dasarna mah gumantung kana buah anggur/grape nu diragian.[1] Numutkeun Grossman, wine dibagi jadi; (1) Natural wine/natural still wine, table wine, (2) Sparkling wine, (3) Fortified wine, (4) Aromatic wine.[1]


text:
Kumargi Prabu Rakata parantos sepuh pisan, mangka karajaan teh di titipkeun ka putra-putrana, tur di bagi dua belah wetan ku Raden Sundana, belah kulon Raden Topobrana. Terus Sang Prabu teh indit ngabagawan anu tempatna dibates dua nagara nu dibagi dua tea, anjeunna teu nyandak nanaon tibang guci pusaka nu dicandak. Hiji mangsa dina taun ka genep Sang Prabu teh ngadangu yen putrana parasea Raden Sundana ngarugrug karajaan raina Raden Topobrana. Sang Prabu teh ceg ka guci anu tos dieusi cai laut tea, terus indit ka medan laga kasampak dua putrana keur perang campuh atuh bendu pisan si anjeunanana.
Ningali ramana sumping reg weh perang liren, dua putrana langsung nyampeurkeun cedok weh nyareumbah ka Prabu Rakata kitu dei para parajuritna. Atuh dua putrana beak bersih diseukseukan pampangnaman Raden Sundana nu wani ngarug-gug nagara raina. Dua putrana anu tarungkul teh nyarek, atuh Sang Prabuteh langsung gadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras guci anu tos teh kosong teh disimpen ditapal bates dua karajaan tea, anjeunanana indit deui ka tempat pang tapaanana. Teu lami eta bates anu tilas disiram ku cai laut teh ngajanggelek jadi selat. Nu kiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina. Dugi ramana ngadamel wates nganggo guci pusaka anu caina dikucurkeun terus jadi selat. Tur guci anu disimpen dina wates teh ngajanggelek jadi gunung, nu katelah Gunung Rakata atanapi Gunung Krakatau. Tah kitu sasakala Selat Sunda sareng Gunung Krakatau teh.
Rincian Dongeng:
Tema : Perang Duduluran
Judulna : Selat Sunda Jeung Gunung Krakatau
Bahasana : Lemes
Aur/plot : Ngagunakeun alur maju
Cara nyarita/sudut pandang : orang ka 3 palaku utama
Palakuna : Prabu Rakata, sareng dua putrana: Raden Sundana sareng Raden Topobrana
Watek palakuna :
Prabu Rakata = Arip, adil, tur bijaksana.
Raden Sundana = Sarakah
Raden Topobrana = Embung ditindes
Tempat/latar : Jaman baheula di Pulo Jawa belah kulon.
Eusi/hikmah nu bisa di cokot : Jadi jalma kudu arif, jujur, adil tur bijak sana kawas Prabu Rakata, ulah Sarakah jiga Raden Sundana.
Ki Jana ka asup jelema benghar, lega sawah lega kebon. Tapi koret, tara barang bere jeung tutulung. Tapi Ki Jani mah bari jeung miskin oge ari boga rejeki teh sok mere kanu butuh.
Hiji poe Ki Jani nginjem beas ka Ki Jana tapi manan dibere malah dicarekan. Untung pamajikan Ki Jana karunyaeun. Susulumputan ti salakina mere beas ka Ki Jani sacangkir jeung lauk asin. Bari nalangsa Ki Jani balik ditengah jalan aprok jeung aki-aki awakna begang lempangna rumanggieung, atuh karunyaeun diajakan ka imahna. Nepi imah beas dibubur saenggeus asak didalahar bareng. Isuk-isuk keneh aki-aki teh geus pamitan. Memeh indit aki-aki teh mere jimat ka Ki Jani mangrupa lilisungan jeung haluna tina perak. “Naon wae anu dipikahyang ku ujang, sebutkeun wae bari nyebut Tutu! Tutu! Tutu!’tilu kali,” ceuk aki-aki teh, engke tangtu haluna nutu sorangan, sarta anu dipikahayang kaluar tina jero lisung. Ngereunkeunana lisung kudu dibere taneuh saetik.
Gancangna carita Ki Jani geus benghar, tapi tetep resep ngabantu jeung tutulung kanu susah. Barang Ki Jana ngadenge adina beunghar manehna sirik , bari boga niat jahat hayang miboga jimat eta. Hiji peuting Ki Jana datang Ka Jani, ku Ki Jani dicaritekeun kabeh ka Ki Jana carana make lisung. Terus dibawa minggat ku lanceukna ka alas pentas. Mangsa dina kapal geus eweuh uyah Ki Jana menta kalisung uyah kaluar uyah teh teu ereun-ereun, Ki Jana poho teu mawa taneuh. Nepi ka kapalna kelebuh teleum. Ti harita cai laut jadi asin.
Rincian Dongeng:
Tema : Perang Duduluran
Judulna : Cai Laut Asin
Bahasana : Kasar
Alur/plot : Ngagunakeun alur maju
Cara Nyarita/ Sudut Pandang : orang ka 3 palaku utama
Palakuna : Dua urang adi lanceuk: lanceukna Ki Jana, Adina Ki Jani.
Watek palakuna :
Ki Jana = Sarakar, koret, embung tutulung kanu susah.
Ki Jani = Bageur, berehan, daek tutulung kanu susah.
Tempat/latar : Jaman baheula di hiji lembur.
Eusi/hikmah nu bisa di cokot :Jadi jalma ulah koret jeung jahat, siga Ki Jana anu tung-tungna bakal cilaka. Kudu kos Ki Jani bageur sok daek nulungan batur, hirupna jadi senang tur tentrem
Sanggeus mikir manehna inget ka sobatna sakadang titinggi, maksudna arek nginjeum tanduk ka sakadang jago haritamah jago teh aya tandukan menta di anteur ka titinggi. Sanggeus aprok dicaritakeun sakabeh pamasalahan naga ka jago. Maksudnamah nginjeum tanduk ka jago, engke dianteurkeuna deui ku sakadang titinggi cak sakadang naga.
Hayam jago teu nembalan lantaran apal jahat jeung licikna naga. Lila-lila naga ngarayu, jago oge merekeun tandukna ka sakadang naga. Cak naga ka jago “engke tandukna dibalikeun deui dianteurkeun ku titinggi samemeh balebat, lamun balebat can balik wae bisi kaula poho ngawangkong jeung dewa, anjeun mere tanda weh kongkorongok sing tarik.”
Geus kitumah jung weh naga jenug titinggi the arindit. Isukna samemeh balebat hayam jago kongkorongok satakerna. Sakali dua kali titinggi teu datang wae, terus jago teh kongkorongok sababaraha kali deui, tapi tetep titinggi teu dating keneh bae. Nepi ka brayna berang titinggi teu datang-datang.
“Keun sugan cenah peuting engke” pok hayam teh. Tapi weleh ditunggu nepi kasubuh titinggi teu dating keneh wae. Pohara ambekna hayam jago nepi ka nyancam lamun titinggi dating arek di pacok nepikeun ka paehna.
Ti harita hayam jago teh tiap-tiap subuh kongkorongok sarta mun papanggih jeung titinggi sok langsung dipacok nepi ka paehna, males pati dumeh kungsi ngabobodo.
Rincian Dongeng:
- Judulna : Hayam Kongkorongok Subuh
- Bahasana : Kasar
- Palakuna : Hayam Jago, Titinggi jeung Oray Naga
- Watek palakuna :
Oray Naga = jahat, sok nipu, teu sukur, sok hayang nu batur.
Titinggi = Daek wae di titah sanajan salah, teboga pamadegan.
Hayam Jago = Babari percaya, gampang dibobodo.
- Tempat/latar : Hiji tempat jaman bahela nyaeta di leuweung
- Eusi/hikmah nu bisa di cokot :
Ari hirup teh ulah sombong, adigung, ulah sok nipu, jiga Oray Naga. Ulah sok daek wae di titah lamun salah jiga Titinggi. Ulah gampang di bobodo bisi kaduhung, ulah gampang percaya ka jalma jiga sakadang Hayam Jago


text:
Protéin
Protéin ngarupakeun sanyawa organik kompléks nu beurat molekulna gedé nu diwangun ku asam amino nu disambungkeun ku beungkeut péptida. Protéin ésénsil pikeun struktur jeung pungsi sadaya sél hirup ogé virus. Loba protéin nu mangrupa énzim atawa subunit énzim. Protéin séjén maénkeun pungsi struktural atawa mékanis, kayaning nu ngabentuk urat jeung sandi "sitoskeleton". Protéin ogé mangrupa sumber asupan pikeun organisme nu teu ngahasilkeun énergina sorangan tina cahya panonpoé.
Protéin béda jeung karbohidrat utamana tina kandunganana nu loba nitrogén sarta saeutik walirang di sagigireun karbon, oksigén, jeung hidrogén. Protéin ngarupakeun unsur utama mahluk hirup sarta mangrupa salasahiji golongan molekul utama nu diulik dina biokimia; munggaran kapanggih ku Jons Jacob Berzelius taun 1838.
Daptar eusi
Struktur[édit | édit sumber]
Protéin ngarupakeun ranté asam amino nu nilep jadi struktur 3-diménsi nu has. Bentuk nu ngawujud tina tilepan alami protéin disebutna bentuk asal, nu ditangtukeun ku urutan asam aminona. Biokimiawan ngabédakeun struktur protéin jadi opat:
- Struktur primér: urutan asam amino
- Struktur sékundér: substruktur nu kapola--héliks alfa jeung lambar béta--atawa bagéan ranté nu dianggap teu mibanda bentuk stabil. Struktur sékundér sipatna lokal, hartina bisa aya sababaraha motif sékundér dina hiji molekul protéin
- Struktur térsiér: the overall shape of a single protein molecule; the spatial relationship of the secondary structural motifs to one another
- Struktur kuarternér: bentuk atawa struktur nu dihasilkeun tina ngahijina sababaraha molekul protéin, biasana disebut subunit protéin subunit, nu pungsina minangka bagéan tina himpunan nu leuwih badag atawa kompléks protéin.
Tambahan pikeun hambalan-hambalan struktur ieu, protéin bisa géséh antaran sababaraha struktur nu sarupa dina ngajalankeun pungsi biologisna. Dina kontéks susunan ulang ieu, struktur térsiér atawa kuarternérna biasa disebut minangka "konformasi", sedengkeun transisi di antarana disebut parobahan konformasi.
Struktur primér ngawujud ku beungkeut péptida kovalén, nu dijieun nalika translasi. Struktur térsiér ngawujud ku ayana beungkeut hidrogén, interaksi hidrofobik, interaksi ionik, jeung/atawa beungkeut disulfida.
Prosés nalika struktur nu leuwih luhur ngawujud disebutna tilepan protéin (protein folding) nu ngarupakeun kosékuénsi tina struktur primér. Najan polipéptida bisa mibanda leuwih ti hiji konformasi nilep nu stabil, unggal konformasi mibanda aktivitas biologis masing-masing, sarta ngan hiji konformasi nu dianggap konformasi aktif atawa asal.
Dua tungtung ranté asam amino disebutna terminal karboksi (terminal-C) jeung terminal amino (terminal-N) dumasar ayana gugus bébas na tungtungna.
Bang Data Protéin (The Protein Data Bank, PDB)[édit | édit sumber]
Struktur protéin bisa ditangtukeun ku kristalografi sinar-X, résonansi magnetik inti (nuclear magnetic resonance, NMR), jeung difraksi neutron. Struktur protéin nu diungkab ku métode ieu biasana disimpen di Bank Data Protéin nu bisa diaksés kalawan bébas di http://www.rcsb.org. Nepi ka Juni 2004, ampir 25,000 struktur protéin geus disimpen di dinya. Ieu pangkalan data ogé nyimpen struktur asam nukléat kayaning DNA jeung RNA, sarta saeutik data karbohidrat.
Fungsi[édit | édit sumber]
Protéin milu sacara praktis na unggal fungsi nu dipigawé ku sél, kaasup pangaturan fungsi sélular kayaning transduksi sinyal jeung métabolisme. Pikeun conto, katabolisme protéin merlukeun ukur sababaraha énzim nu diistilahan protéase.
Mékanisme pangaturan protéin[édit | édit sumber]
Rupa-rupa molekul jeung ion bisa meungkeut sisi spésifik dina protéin. Sisi ieu disebutna sisi pameungkeut nu némbongkeun spésifisitas kimiawi. Partikel nu kabeungkeut disebutna ligan. Kakuatan beungkeutan protéin-ligan ngarupakeun sipat sisi pameungkeut nu dikenal minangka afinitas.
Kusabab protéin milu sacara praktis na unggal fungsi nu dipigawé ku sél, mékanisme pikeun ngatur fungsi ieu gumantung ka kumaha ngatur aktivitas protéin. Pangaturan bisa mangrupa ngatur bentuk atawa kadar protéinna. Sababaraha bentuk pangaturan di antarana:
- Modulasi allostérik: nalika bengkeutan hiji ligan na hiji situs na protéin mangaruhan beungkeutan ligan na situs séjén.
- Modulasi kovalén: nalika modifikasi kovalén hiji protéin mangaruhan beungkeutan hiji ligan atawa sababaraha aspék séjén pungsi protéin.
Kabinékaan[édit | édit sumber]
Protéin umumna mangrupa molekul badag, aya nu beurat molekularna nepi ka 3,000,000 (protéin otot titin mibanda subunit ranté tunggal 27000 asam amino). Ranté panjang asam amino kitu nu disebut sacara umum minangka protéin, nu pondok mah biasa disebut "polipéptida," "péptida", atawa "oligopéptida" (jarang kasebut). Watesan pangbédana teu tangtu, najan polipéptida leutik kamungkinanana pikeun mibanda struktur tersiér sarta loba nu lumaku sarupaning hormon (saperti insulin) batan minangka énzim atawa unsur struktural.
Sacara umum protéin digolongkeun kana serat (filaméntos) leyur atawa nu patali-mémbran (tempo protéin membran integral). Ampir sakabéh katalis biologis nu dipikawanoh minangka énzim mangrupa protéin (sababaraha untuyan RNA dina ahir abad ka-20 geus ditunjukkeun mibanda sipat katalitik ogé). Panukeur (exchanger) sarta kanal ion patali-membran nu mindahkeun substratna ti hiji tempat ka nu séjénna tapi teu dirobah; reséptor, nu teu ngarobah substratna tapi ukur ngagiserkeun bentuk nalika meungkeut; sarta antibodi, nu katémbong taya gawé lian ti meungkeut, sakabéhna ngarupakeun protéin ogé. Bahan serat nu nyusun sitoskeleton sél sarta kalolobaan struktur sato ogé mangrupa protéin: mikrotubul, aktin, filamén panengah, kolagén, sarta keratin ngarupakeun bagéan ti kulit, rambut, jeung cartilage. GOlongan séjén protéin motor kayaning myosin, kinesin, jeung dynein. Otot sabagéan badagna diwangun ku protéin myosin jeung actin.
Migawé protéin[édit | édit sumber]
Protéin mah pilihan dina nangtukeun ayana di mana téh, ukur bisa kapanggih dina kaayaan aktif atawa bentuk asal dina rentang pH nu heureut sarta dina kaayaan leyuran nu kadar éléktrolitna saeutik, ogé moal kapanggih dina cai sulingan. Protéin nu leungiteun bentuk asalna disebut denatured. Protéin kitu umumna teu mibanda struktur sekundér iwal koil acak. Protéin na bentuk asalna mindeng ogé disebut minangka nilep, folded.
Salasahiji papanggihan abad ka-20 nu luar biasa nyaéta yén bentuk asal jeung denatured protéin bisa dibulak-balikkeun ku cara ngatur kalawan ati-ati kaayaan leyuran (misal ku dialisis bahan kimiawi nu ngakibatkeun denaturasi), protéin nu denatured bisa balik deui jadi bentuk asalna. Bahasan ngeunaan kumaha protéin bisa aya dina bentuk asalna ngarupakeun salasahiji lapang penting dina ulikan biokimia, disebutna ulikan tilepan protéin.
Ngaliwatan rékayasa genetik, para panalungtik bisa ngarobah urutan (ku kituna strukturna ogé), "targeting", karentanan kana pangaturan, sarta sipat-sipat protéin séjénna. Urutan genetik protéin nu béda bisa digabungkeun pikeun nyieun protéin "chimeric" nu mibanda sipat gabungan. Cara "matri" kieu ngawakilan salasahiji alat pangpentingna pikeun ahli biologi sél jeung molekular pikeun ngarobah jeung nalungtik kamaha gawéna sél. Lapang séjén panalungtikan protéin nyaéta ngusahakeun ngaréka protéin nu mibanda sipat atawa fungsi nu samasakali anyar, hiji widang nu katelah rékayasa protéin (protein engineering).
Protéin jeung gizi[édit | édit sumber]
Pikeun karnivora, protéin ngarupakeun bagian panglobana dina kadaharanana. Métabolisme protéin dina jero awak ngaleupaskeun amonia, zat nu toxik pisan. Salajengna dina ati ieu amonia dirobah jadi uréa, bahan kimiawi nu leuwih teu toxik, nu dikaluarkeun dina cikiih. Sababaraha sato malah ngarubah amonia jadi asam urat.
Gizi protéin pikeun manusa[édit | édit sumber]
Dina jihat pangabutuh nutrisi manusa, protéin kabagi dina dua wujud: protéin lengkep nu ngandung sakabéh dalapan asam amino nu manusa teu bisa nyieunna, sedengkeun protéin teu lengkep kakurangan atawa ngan ngandung salasahiji/sawaréhna. Awak manusa bisa ngamangpaatkeun sakabéh asam amino nu diékstraks tina dahareun pikeun sintésis protéin anyar, tapi nu teu ésénsil teu kudu diasupan tina dahareun, sabab sél urang bisa nyieun sorangan. Dahareun turunan-sato ngandung sadaya asam amino, sedengkeun tatangkalan biasana ngandung sababaraha asam amino nu leuwih loba.
Sumber rujukan[édit | édit sumber]
- Protein, ti Wikipédia basa Inggris, disalin ping 22 Juli 2004.


text:
Togé
Togé atawa Kacambah nya éta tutuwuhan (sporofit) ngora anu kakara mekar tina tahap embrio di jero siki. Tahap mekarna katelah perkecambahan jeung mangrupakeun salasahiji tahap dina jero kahirupan tutuwuhan.[1] Togé papasingana aya tilu: radikula (akar embrio), hipokotil, jeung kotiledon (daun lembaga).[2] Dua kelas tina tutuwuhan kembangan dibédakeun tina cacah daun lembagana: monokotil jeung dikotil.[3] Tutuwuhan anu siki na muka leuwih euyeub dina cacah daun lembagana.[4] acambah pinus misalna bisa ngabogaan dalapan daun lembaga, sababaraha jenis tutuwuhan kembangan henteu ngabogaan kotiledon, anu katelah ogé akotiledon[5].
Togé minangka Kadaharan[édit | édit sumber]
Togé sering ogé digunakeun minangka kadaharan jeung diasupkeun minangka golongan sayur-sayuran[5]. Khazanah boga Asia niténan yén tauge minangka bagian tina menu masakan kaumuman. [5]Togé dianggap kadaharan séhat kusabab euyeub ku vitamin E ngan dikritik ogé kusabab sababaraha togé bisa ngabentuk zat antigizi. [5] Kacambah jelai anu kakoncara minangka malt digunakeun pikeun salasahiji bahan baku bir.[5] Malt ogé digunakeun minangka bagian tina inumeun séhat kusaba ngandung maltosa anu leuwih handap kalori tibatan sukrosa. [5]
Dihandap ieu mangrupakeun tutuwuhan togé anu bisa digunakeun ku manusa :
Produksi Togé[édit | édit sumber]
Dina nyieun togé dibutuhkeun sisikian atawa kakacangan anu séhat, henteu buruk, jeung bersih tina pestisida sarta lingkungana anu optimal mangrupa rohangan anu poék, lembab, jeung rohangan anu kadar caina nyukupan keur perkecambahan siki anu dimaksud[6]. Anu munggaran siapkeun wadah anu aya liangan jeung dadasarna datar. [6].tuluy di bagian dadasarna dihijikeun jeung kapas atawa lawon baseuh, diteundeun sasarap mangrupa mangrupa lawon anu mangrupakeun tempat nyaliara binih atawa siki.[6]. Dina tahap anu mimiti , dilakukeun tahap ngumbah jeung ngeueuman binih salila 6-8 jam ku cai langsung binih anu geus disiapkeun arék disebar dina tilam lawon anu geus disadiakeun .[6]. unggal 2-3 kali dina sapoé dicéboran ku cai anu bersih.[6]. Sanggeus 3-5 poé, Togé geus bisa dipanén. [6].
Catetan[édit | édit sumber]
- ↑ (en) Vahid Jajarmi (2009). "Effect of Water Stress on Germination Indices in Seven Wheat Cultivar". World Academy of Science, Engineering and Technology 49: 105-106.
- ↑ (en) AgEdLibrary.com (2006). "Parts of the Seed": 1-4.
- ↑ (en) AgEdLibrary.com (2006). "Parts of the Seed": 1-4.
- ↑ (en) AgEdLibrary.com (2006). "Parts of the Seed": 1-4.
- ↑ a b c d e f g (en) (en)Ireland. National Education Board (1899). Fourth book of lessons for the use of schools. Ireland. National Education Board.
- ↑ a b c d e f FG Winarno, Agustinah W, Barus T. (2009). Penuntun praktis usaha mandiri Teknobiologi Pangan. Penerbit Universitas Atma Jaya.


text:
Green Day
Green Day nya éta grup musik punk rock ti Kalifornia, Amerika Serikat anu dibentuk taun 1989[1][2]. Personilna nya éta Billie Joe Armstrong (vokalis, gitaris), Mike Dirnt (basis) dan Tre Cool (drum), jwung Al Sobrante anu geus kaluar ayeuna mah[1].
Green Day geus mulai kasohor ti taun 1990-an, bareng jeung grup musik punk rock séjénna saperti The Offspring jeung Rancid[2]. Musik anu geus dijieun ku Green Day geus méré pangaruh anu gedé ka grup-grup musik aliran punk séjénna, saperti Blink-182 jeung Good Charlotte[2]. Green Day geus ngajual kurang leuwih 50 juta album di Amerika Serikat jeung leuwih ti 100 juta album di Dunya[2]. Green Day geus sering meunang panglélér, diantarana: MTV Video Music Awards dan Nickelodeon Kids Choice Awards, lian ti éta, 3 gelar Grammy Awards geus dimeunangkeun dina katégori Best Alternative ALbum pikeun album Dookie, Best Rock Album pikeun album American Idiot jeung Record of the Year keur lagu Boulevard of Broken Dreams[2][1].
Diskografi[édit | édit sumber]
Green Day geus ngaluarkeun 10 album anu dimulai ti album 1,039/SMOOTHED OUT SLAPPY HOURS taun 1991, terus dilajengkeun ku album KERPLUNK taun 1992[2]. Dua taun ti harita, Green Day ngajieun album DOOKIE, terus taun 1995, album INSOMNIAC dirilis[2]. 14 Oktober 1997, album NIMROD dirilis. Green day sempet kosong salila 3 taun, tapi muncul deui dina album WARNING taun 2000[2]. INTERNATIONAL SUPERHITS taun 2001, SHENANIGANS taun 2001. ALbum fénoménal AMERICAN IDIOTS dirilis tanggal 21 Séptémber 2004, nu panganyarna nya éta album GREEN DAY – 21ST CENTURY BREAKDOWN anu dirilis 2010 kamari[2].


text:
Kendang
Kendang mangrupa alat musik membranopon anu dijieun tina kai jeung kulit.[1] Luyu jeung ukurana, aya kendang gede, kendang leutik, katipung, jeung katibung.
Daptar eusi
Bahanna[édit | édit sumber]
Bahan anu alus keur nyieun kendang biasana tina kai nangka. Tapi aya ogé anu maké tangkal buah, waru, atawa kalapa. Kaina dicopongan sarta dipasihan seuweu dina bagéan bem anu leuwih gedé ukuranna dibanding bagian kempyang. Tutup gendang biasana ngagunakeun kulit sapi, tapi aya ogé anu maké kulit embé atawa kulit munding. Kurawet atawa tali kendang biasana ogé maké kulit,tapi aya ogé anu maké tambang atawa kawat. Gendang sunda kurawetnna leuwih loba palengpangna béda jeung kendang Jawa. Bahan keur nyangga gendang atawa kincir dijieun tina kai atawa beusi. Kurawet keur samparan tina kaén anu lemes. Gendang biasana dicet hideung atawa beureum, disirlak coklat, atawa dipernis.
Ukuran[édit | édit sumber]
Panjang gendang kira-kira 60-70 cm. Diameterna dina bagén bem kira-kira 20 cm, tengahna 25 cm, jeung bagéan kempyangna 15 cm. Tapi bisa ogé dijieun leuwih gedé tina éta ukuran atawa leuwih leutik. Kendang anu leuwih gedé tina kendang Jaipong biasana dipaké bass atawa bedugna. Sedengkeun anu leuwih leutik jeung pondok dipaké katipung anu dijejerken deukeut bagéan bem. Katipung anu deukeut kempyang dipaké panepak.
Ngaranna[édit | édit sumber]
Dumasar kana ngaranna aya gendang Jaipong, gendang Degung, gendang batangan, katipung, panepak, jeung katibung anu digunakeun dina gendrum. Biasana saparangkat kendang jumlahna hiji kendang jeung dua katipung. Tapi aya ogé parangkat kendang anu lewih loba jumlahna sarta lengkep nadana. Contona kendang Jaipongan, biasana kendangna dua jeung katipungna genep.
Nabeuhna[édit | édit sumber]
Cara nabeuh kendang biasana maké panabeuh atawa dampal leungeun kénca dina bagian bem, katipung, katibung, jeung gendang jidur. Dampal leungeun katuhu keur nabeuh bagiéan kempyangna jeung panepak. Tatabeuh kendang biasana dijieun tina kai siga tatabeuh bedug tapi leuwih leutik jeung tungtungna maké karét buleud. Tapi aya oge anu nyieun gagang tatabeuhna tina cempurit atawa fiber. Cara nabeuh kendang maké tatabeuh biasana dina tepak gendang Jaipongan, wayang golek, sarta utamana mah keur tepak gendrum.


text:
Téoréma Cochran
Dina statistika, téoréma Cochran digunakeun dina analisis varian.
Anggap U1, ..., Un mangrupa standar variabel random bebas nu kasebar normal, sarta dina bentuk identitas
bisa dituliskeun yén unggal Qi nyaéta jumlah kuadrat kombinasi liniér tina U. Mangka lamun
numana ri mangrupa rangking tina Qi, téorema Cochran nangtukeun yén Qi bebas sarta Qi ngabogaan sebaran chi-kuadrat nu mibanda tingkat kabebasan ri.
Téoréma Cochran mangrupa konversi téoréma Fisher.
Conto[édit | édit sumber]
Lamun X1, ..., Xn mangrupa variabel random bebas nu kasebar normal mibanda méan u sarta simpangan baku σ mangka
mangrupa standar normal keur unggal i.
Ieu mungkin keur nulis
(di dieu, jumlahna ti 1 nepi ka n, dumasar kana observasi). Keur nempo ieu identitas, kalikeun ku sarta catet yen
sarta legaan keur manggihkeun
Watesan katilu sarua jeung nol sabab ieu angger kana waktu
sarta watesan kadua ngan watesan n identik nu ditambahkeun babarengan.
Kombinasi di luhur ngahasilkeun (sarta dibagi ku σ2), urang mibanda:
Ayeuna rengking Q2 ngan 1 (ieu mangrupa kuadrat tina hiji kombinasi linier variabel normal standar). Rengking Q1 bisa ditembongkuen jadi n − 1, sarta kondisi téorema Cochran kapanggih.
Téorema Cochran netepkeun yén Q1 and Q2 mangrupa bebas, mibanda sebaran chi-kuadrat n − 1 sarta 1 tingkat kabebasan.
Ieu nembongkeun yén sampel méan sarta sampel varian bebas; sarta
Keur estimasi varian &sigma2, hiji estimator nu biasa digunakeun nyaéta
- .
Téorema Cochran nembongkeun yen
nu nembongkeun yén nilai ekspektasi nyaéta σ2n/(n − 1).
Dua sebaran ieu mangrupa proporsi kana varian sabenerne tapi teu dipikanyaho σ2; mangka ieu rasio mangrupa σ2 bebas sabab duana bebas, mangka urang miboga
numana F1,n mangrupa sebaran-F nu mibanda 1 sarta n tingkat kabebasan (tempo ogé sebaran-t student).


text:
BIANTARA BASA SUNDA
“JASA GURU”
Assalamu’alaikum Wr. Wb. Bismilahirohmani rohim asolatu assalamu ala rosullilahi walawlahu alaihi, wa’ala’alihi wasohbihi azmain ammaba’du. Bapa miwah Ibu sinareng hadirin sadaya anu ku simkuring di pihormat. Langkung tipayun hayu urang sanggakeun puji sinareng sukur ka gusti anu maha agung, anu tos masihan mang pirang-pirang kani’matan utamina nimat iman sareung islam, jasmani sareng rohani margi ku hidayah mante-Na urang sadaya tiasa silaturahmi patepung lawung patepang raray, dina danget ieu simkuring bade masihan biantara ngenaan “Jasa Guru”. Shalawat sinareung salam mugi tetep kakocorkeun ka junjungan urang nyaeta Nabi Muhammad SAW, ka kulawargina, para sahabatna, sareng teu hilap deui urang sadaya salaku umatna anu nurut ka ajaranana Amin ya robal alamin. Hadirin rohima kumullah Guru nyaeta pahlawan anu mani ageung pisan jasana, tanpa guru urang sadaya moal tiasa naon-naon, sabab berkat jasa guru, urang anu kapungkurna teu tiasa nanaon, jadi tiasa nulis, maca, ngitung, jeung sajabina. Kumargi eta dina kesempatan ieu hayu urang sadaya kususna siswa-siswi SMP Negeri 1 Ciwaru hayu urang ngahaturkeun sarebu-rebu nuhun ka sadaya para guru anu tos masihan bekel sareung elmu ka urang sadaya, sareung anu mudah-mudahan Allah SWT maparin berkah ka sadaya guru anu aya disakola urang sareung umumna kasadaya guru anu aya dinagara Indonesia. Kungayakeun acara ieu hayu urang babareungan ningkatkeun prestasi urang sadaya kususna dina bidang pendidikan sareung hayu urang babareungan ningkatkeun ka taqwaan urang ka Allah SWT. Mung sakitu anu kapihatur. Mugi-mugi dina ayana acara ieu the sing aya mangpaatna kanggo urang sadaya. Bilih aya cariosan anu kirang merehna dina manah para hadirin sadaya pamugi kersa dihapunteun nu saageung-ageungna. Wabilahi taufik walhidayah wassalamu’alaikum Wr. Wb.


text:
Kamis, 17 Februari 2011
BARIS KASAKABEH BUDAK SUNDA
Paneda aing ka Gusti Allah supaya maneh pinaringan kabungahan jeung rejeki di dunia ieu tepi kana poe bungsuna (ajal), sarta dijauhkeun tina bahla jeung pinaringan umur panjang,
kitu deui masing runtut rukun jeung baraya maraneh, muga ulah aya saurang oge maraneh nu eureun mikaheman sakabehna nu maparin ganjaran ka maraneh.
Cekel papatah aing ieu, supaya ulah aya saurang oge tina antara maraneh nu boga ati bingung lamun matak manggih bahaya nu kasebut didieu, karana papatah aing ieu nyaeta buktina nu dipaparinkeun kaurang sarerea. Sarta lamun aing nerangkeun ka maraneh buktina tea, nyaeta saestu-estuna mah didatangkeunnana ku Nu Maha Kawasa.
Puguh maraneh di kawasakeun pikeun narima isarat nu didatangkeun ku Gusti Allah ka maraneh.
Maraneh bisa maksa ngereunkeun kalakuan nu goreng, karana Gusti Allah Nu kawasa nuduhkeun kana jalan nu mulus ka maraneh di pilampah di dunia ieu. Tangtu maraneh jadi conto pikeun di turutan ku sasama maraneh jeung tangtu sakabehna manusa sarukaeun ka maraneh.
Sarta beh dituna ngarasa bagja tepi ka anak incu. Maraneh sarerea nu saendengna pada ngarimankeun kana maksud aing tea, aing nyerenkeun eta papatah aing nu panungtungan satekah polah, karana aing ngarasa geus kolot moal sabaraha deui nya umur.
Kulantaran tulisan aing ieu supaya mangke dimana urang geus papisah, muga-muga maraneh jadi jalma pinter, bisa ngaji jeung nginget-ngingetkeun carita ieu; dipikir beurang jeung peuting.
Jeung beh dituna muga-muga maraneh bisa nurutan karuhun maraneh muga-muga bisaeun mindahkeun naon kakurangan diri maraneh muga salawasna diriksa.
Lamun maraneh geus ngarasa ka papatenan dulur cara aing ka papatenan ku karuhun aing, poma maraneh ulah rek poho ngahormat, nulungan jeung nurut nu wajib pikeun maraneh narandakeun jalan kabeneran sanajan ku jalan sejen.
Eta panghormat aing di akherat moal era ku bangsa sasama aing, yen aing geus ditakdirkeun ku Gusti Allh dilantarankeun pitulung Kanjeung Gouvernement di jadikeun purah mapatahan jeung ngajak kamaraneh sarerea.
Sakitu eta pamenta aing ka maraneh sarerea supaya diturut
Langganan: Poskan Komentar (Atom)
PADARINGAN
Ku Budaya Urang Napak Ku Budaya Urang Ngapak
Simkuring
- KASUNDAAN
- Sumedang, Jawa Barat, Indonesia
- Sampurasun Salam pangwanoh kasadayana ... teupangkeun simkuring sibudak angon ti sumedang sanes agul ku payung butut sanes oces ku karung soek ngan ukur nyimpenan arsip kolot urang bahela teungarasa asa pangpinterna teu ngarasa asa pangnyundana... tpi ngaraos nyaah kana kasundaan nana bilih aya catur nu teu matut hapunteun da simkuring mah nuju di ajar Cag Pun Budak Angon Rampes


text:
Sunday, January 1, 2012
by Peter Gibson
Selamat membaca . Software Akuntansi Laporan Keuangan Terbaik
HTML Code:    2012          No   Tanggal   Hari   Keterangan        Hari Libur Nasional        1    1 Januari    Minggu    Tahun Baru Masehi        2    23 Januari    Senin    Tahun Baru Imlek  2563       3    5 Februari    Minggu    Maulid Nabi Muhammad SAW        4    23 Maret    Jumat    Hari Raya Nyepi  1934       5    6 April    Jumat    Wafat Yesus Kristus        6    6 Mei    Minggu    Hari Raya Waisak  2556       7    17 Mei    Kamis    Kenaikan Yesus Kristus        8    17 Juni    Minggu    Isra' Mi'raj Nabi Muhammad SAW        9    17 Agustus    Jumat    Hari Kemerdekaan RI        10    19 - 20 Agustus    Minggu-Senin    Idul Fitri  1-2 Syawal 1433H       11    26 Oktober    Jumat    Idul Adha  1433H       12    15 November    Kamis    Tahun Baru Hijriyah  1434H       13    25 Desember    Selasa    Hari Raya Natal         Cuti Bersama  PNS         1    18 Mei    Jumat   Cuti bersama Kenaikan Yesus Kristus       2    21 - 22 Agustus    Selasa-Rabu   Cuti bersama Idul Fitri       3    16 November    Jumat   Cuti bersama Tahun Baru Hijriyah 1434H       4    24 Desember    Senin   Cuti bersama Natal       posted by Angga SanusiAngga Sanusi


text:
balé
Basa Sunda
Kecap banda
balé
- balé désa: kantor pamong désa
- Conto: Geus réngsé acan nyieun balé désa téh ?
- balé kota: kantor walikota
- Conto: Imah Pa Ading mah dihandapeun balé kota.
- balé bandung: tempat ngabandungan paréntah raja
- Conto: Sakumna ponggawa Pajajaran keur kumpul di balé bandung.
- babaléan: bangku tina awi
- Conto: Diburuan imah kuring aya babaléan.
Babasan
- unggah balé watangan: kabaud kana parkara di pangadilan
- Conto: Béjana aya pagawé kacamatan unggah balé watangan.
- ka bola ka balé: bisa campur jeung jelema ti rupa-rupa golongan atawa bisa gawé kasar jeung lemes
- Conto: Pantes lamun diangkat kokolot lembur téh, Mang Jaja mah jalma ka bola ka balé.


text:
Kamis, 23 Februari 2012
Resensi Novel Galuring Gending [ Arsy Prawita ]
Judul : Galuring Gending
Pangarang : Tatang Sumarsono
Diterbitkeun ku : CV PUTRA SETIA
Citakan : 2011
Jumlah Kaca : 388 kaca
Kaasup : Novel
Sarah, salah sahiji pangibing anu geus kasohor tina acara manggungna. Pertama kali sarah bisa ngibing, nyaeta diajarkeun ku ninina nu ti indung, nu biasa ku Sarah disebut Empah. Empah teh ahli paguyuban. Sarah diwawuhkeun ka Um Sarino atawa nu sok disebut Um Sar ku Empah di umur Sarah welasan taun.
Sabenerna Sarah geus boga ka bogoh nu ngaranna Panji. Panji teh salah sahiji mahasiswa anu ayeuna kungsi di penjara lantaran pamohalan gara gara demo. Basa Panji keur di penjara, Panji ngalamar Sarah. Tapi, Sarah masih ragu komo deui jeung kaayaan Panji keur kitu.
Poe ka poe sarah beuki bingung sabab manehna rẻk indit ka Jepang. Tapi kaayaan Panji jeung kaayaan Kulawargana beda. Kulawargana butuheun duit sedengkeun Panji butuheun manehna. Ahirna Sarah indit ka Jepang sabab milih nu leuwih penting.
Basa Sarah keur di Jepang loba pisan cocoba anu datang ka kulawarga jeung Panji, komo deui ka Sarahna sorangan.
Kulawargana turunan dalem, eta nu leuwih ngabeuratan Sarah dina kahirupan sapopoe. Komo deui basa indungna ngantunkeun keur Sarah di Jepang, salain eta nu ngabeuratan Sarah aya deui sangkan manehna ka paksa ngalayanan Um Sar. Um Sar nu geus dianggap bapa angkat Sarah, teu nyangka bisa ngalakukeun eta ka manehna. Ngarebut kaparawanan Sarah nu salila ieu dijaga.
Sarah balik deui ka Indonesia jeung kaayaan kudu opname saminggu di rumah sakit. Panji nu geus kaluar di penjara tuluy nungguan Sarah. Basa Sarah hudang ti geuring, Panji geus euweuh teuing ka mana.
Ahir caritana ngagantung, padahal awalna geus alus jeung rame, oge bisa ngahirupkeun caritana. Novel ieu nyaritakeun perjuangan Sarah, salah sahiji pangibing jeung rupa- rupa masalah nu aya dina ka hirupan sapopoe. Leuwih karasa deui peurih perjuangan Sarah basa keur aya di Jepang. Tapi, di novel ieu nu paling alus jeung bisa di conto nyaeta perjuangan Sarah keur Panji oge kulawarga pikeun ngahirup-huripkeun kaayaannana. Harapan ka pangarang, mudah- mudahan leuwih bisa ngahirupkeun caritana nepi ka ahir oge bisa leuwih ngagunakeun bahasa anu gampang di hartikeun.
Diposkan oleh XII IPA 6 SMAN 1 Baleendah di Kamis, Februari 23, 2012
Label: tugas, Tugas Resensi
Langganan: Poskan Komentar (Atom)
Entri Populer
-
Resensi novel Payung Butut Jejer buku : Payung butut Panulis : Ahmad Bakri Pamedal : Tjupumanik,...
-
§ Judul Buku : Si Kabayan Jadi Dukun § Pangarang : Moh.Ambri § Penerbit : PT Kiblat Buku Utama § Taun medal katut citakanana :...
-
Jejer buku : Panganten Panulis : Deden Abdul Aziz Pamedal : PT Kiblat Buku Utama Citakan : Citaka...
-
Judul : Maju Jurang Mundur Jungkrang Pangarang : Ki Umbara Taun Terbit : 1986 Kandel Buku : 88 kaca ...
-
Jejer Buku : Buron Pangarang : Aam Amilia Pamedal : Pustaka Amaldi Taun medal ...
-
Judul : Babalik Pikir Pangarang : Samsoedi Panerbit : Girimukti Kaping terbit : 1932 Juml...
-
Judul : Nu Kaul Lagu Kaleon Pengarang : .R .A.F. Penerbit : Kiblat Jumlah Kaca : 100 Kaping Terbit : Pebruari “Ke…ke… ...
-
Judul : Bentang Pasantren Penulis :Usep Romli H.M Penerbit :Ki...
-
Judul :Lembur Singkur Pengarang : Abdullah Mustappa Penerbit : Giri Mukti Kandel buku ...
-
Résénsi Babalik Pikir Judul : Babalik Pikir Pangarang : Samsoedi Penerbit : Giri Mu...